Berapa Hari Selepas Bersama Boleh Mengandung? (Klu: Lebih Dari Seminggu)

Ramai pasangan suami isteri yang mungkin akan tertanya-tanya berapa hari selepas bersama boleh mengandung? Adakah sehari, seminggu atau lebih?

Persoalan berkenaan perkara ini mungkin akan timbul terutamanya buat
mereka yang sedang dalam perancangan keluarga
 untuk lebih bersedia.

Sekiranya anda merupakan salah seorang dalam kalangan mereka ini, maka artikel ini sangat sesuai untuk menjawab persoalan tersebut.

Baca lebih lanjut tentang Kesihatan Seksual
di sini
.

Cara bersetubuh dari awal hingga akhir itu penting!

Buat pasangan yang mengidam untuk menimang cahaya mata, cara bersetubuh dari awal hingga akhir itu sangat penting.

Pertama sekali, kalian harus tahu waktu yang paling sesuai untuk bersama yakni
ketika di mana anda berdua sedang subur.

Selain itu, tinggalkan segala alat kontraseptif seperti
pil perancang
,
kondom
 dan lain-lain untuk meningkatkan potensi mengandung.

Untuk lebih pasti, sila amalkan beberapa tip mudah hamil seperti berikut:

Stabilkan berat badan

Betulkan diet

Hilangkan stres

Awasi kitaran menstrual

Ambil vitamin pranatal

Ambil vaksin pranatal

Ambil asid folik

Berhenti menghisap rokok

Elakkan meminum alkohol

Tidur pada waktu dan tempoh ideal

Paling penting, anda perlu lakukan hubungan seks dengan kekerapan dan cara bersetubuh dari awal hingga akhir yang betul.

Jika memerlukan lebih nasihat untuk lebih mudah hamil, sila berjumpa dengan doktor untuk mendapatkan tip dan informasi.

Berapa hari selepas bersama boleh mengandung?

Setelah merancang, mencuba dan melaksanakan
pelbagai tip untuk lebih mudah hamil
, pasti persoalan penting ini akan timbul.

Ini kerana pasangan pasti ingin mengetahui sama ada usaha-usaha yang telah dilakukan sebelum itu membuahkan hasil atau tidak.

Jadi, berapa hari selepas bersama boleh mengandung? Jawapan ini mungkin akan memeranjatkan pembaca semua!

Untuk pengetahuan anda, kehamilan tidak akan berlaku pada hari anda melakukan seks mahupun esok atau lusa.

Sebenarnya, anda mungkin akan hamil 9 hari selepas hubungan seks itu berlangsung!

9 hari tempoh yang diperlukan untuk hamil?

Ini kerana sekitar 6 hari akan diperlukan untuk sperma lelaki dan telur wanita bergabung serta menjalani proses persenyawaan.

Selepas itu, ia akan mengambil masa sekurang-kurangnya 3 hari untuk telur dan sperma itu terimplan pada dinding rahim.

Sesudah proses implan ini berlaku,
maka proses kehamilan akan bermula dan berlangsung
.

Dalam erti kata lebih mudah, tempoh yang diperlukan untuk pasangan mengandung adalah sekitar 9 hari selepas kalian berdua bersenggama.

Hanya penetrasi zakar ke dalam faraj sahaja?

Namun kalian juga perlu tahu bahawa hubungan seks yang boleh buat pasangan mengandung adalah melalui penetrasi zakar ke dalam faraj sahaja.

Ini penting untuk memastikan air mani lelaki yang mengandungi sperma lebih mudah masuk ke dalam saluran peranakan wanita.

Meskipun ada kes di mana tiada penetrasi dilakukan dan cuma sedikit rembesan air mani tertitis pada permukaan faraj,
 kemungkinannya adalah sangat kecil
.

Oleh itu, cara bersetubuh dari awal hingga akhir itu adalah sangat penting!

Bagaimana untuk tahu kalian sudah hamil?

Selepas mengetahui jawapan sebenar mengenai berapa hari selepas bersama boleh mengandung, sudah pasti akan mengundang keterujaan anda dan pasangan.

Pasangan suami isteri pasti akan teruja dan selalu menantikan berita gembira tersebut untuk membuat persiapan lebih awal.

Namun
bagaimana untuk tahu si isteri sudah hamil atau belum
? Berikut merupakan tanda hamil yang kalian boleh perhatikan:

Pendarahan ringan pada faraj

Keputihan ringan pada faraj

Peningkatan suhu badan

Tekanan darah tinggi

Badan terasa lesu dan kejang

Kaki membengkak

Mudah rasa mengantuk

Kurang selera makan

Pedih ulu hati

Payudara membesar dan terasa sakit

Kerap kencing

Kerap sembelit

Selalu sesak nafas

Perubahan mood dan emosi

Sekiranya anda ada tanda-tanda ini dalam sekitar 9 hari selepas melakukan hubungan seksual bersama pasangan, ada kemungkinan kehamilan berlaku.

Namun ia hanya sekadar tanda dan ia tidak dialami oleh semua wanita. Untuk lebih pasti berkenaan berapa hari selepas bersama boleh mengandung, sila berjumpa dengan doktor bagi melakukan ujian kehamilan.


Cari Cara Puaskan Suami Ketika Hamil? Elak Posisi Seks Ini Untuk Cegah Bahaya!

Apakah cara puaskan suami ketika hamil ya? Ada ke po
sisi s
eks yang boleh mendatangkan bahaya s
emasa mengan
dung?

Persoalan anda itu akan terjawab dalam artikel ini.

Untuk mendapatkan lebih banyak info tentang Kehamilan, sila dapatkannya
di sini.

Cara puaskan nafsu suami ketika hamil, selamat ke?

Secara amnya, seks semasa hamil adalah selamat untuk anda, pasangan dan
bayi dalam kandungan
.

Seks ketika mengandung bukan sahaja selamat, bahkan mungkin mendatangkan manfaat buat anda.

Wanita yang mengalami orgasme
 semasa berbadan dua mendapat manfaat daripada hormon penenang dan peningkatan aliran darah kardiovaskular – faedahnya turut dirasai si kecil.

Cara puaskan suami ketika hamil ikut trimester

Walaupun seks adalah selamat tetapi tidak semua posisi seks sesuai semasa kehamilan, dan sesetengahnya boleh menjadi terlalu berbahaya untuk bayi dan diri anda sendiri.

Teruskan membaca untuk mengetahui kedudukan seks yang menimbulkan risiko semasa kehamilan.

Trimester pertama

Pada trimester pertama
 tiada sekatan berkaitan posisi seks. Bahkan inilah masanya untuk mencuba kedua-dua posisi mudah dan sukar.

Tubuh wanita berbadan dua dilincirkan dengan baik pada peringkat ini dan alat kelamin lebih sensitif – kesan peningkatan dalam peredaran darah.

Perut anda juga masih belum membesar untuk ‘menjadi penghalang’ cara puaskan suami ketika hamil.

Tetapi elakkan
seks anal
! Ia meningkatkan risiko mendapat jangkitan daripada rektum ke faraj. Seks kasar turut tidak digalakkan
sepanjang tempoh kehamilan.

Anda juga perlu mengingatkan pasangan untuk mengelakkan menghembus udara ke faraj. Tindakan tersebut boleh menyebabkan embolisme dan boleh menyebabkan maut kepada anda dan bayi.

Cara puaskan suami ketika hamil #Trimester kedua

Pada fasa ini, isu
morning sickness
semakin berkurangan, sekali gus meningkatkan
dorongan seksual.

Pada trimester kedua ini
, harus dielakkan sebarang posisi seks yang memerlukan anda berbaring secara terlentang. Mengapa?

Apabila berbaring terlentang, rahim yang sedang mengembang boleh menekan aorta – saluran darah utama – sekali gus mengurangkan tahap darah melalui plasenta. Bahkan gaya
missionary
juga tidak disarankan!

Pun begitu, anda boleh menikmati kawalan semasa hubungan seks dengan posisi
cowgirl
. Pasangan akan berbaring terlentang dan anda akan berada di atas zakarnya. Dengan ini, anda boleh memilih tahap kelajuan yang diingini dan bila untuk orgasme.

Cara puaskan suami ketika hamil yang turut boleh dicuba adalah
spooning
 – posisi di mana anda akan berbaring sebelah-menyebelah dengan pasangan. Aksi ini
membolehkan penetrasi
cetek dan tidak mengakibatkan tekanan pada perut yang sedang membesar.

Gaya
doggy –
 penembusan daripada belakang juga boleh dipilih. Ia sesuai untuk ibu yang mengalami kesakitan lantai pelvis atau bahagian bawah punggung. Dengan keadaan anda dan pasangan berlutut, tiada tekanan akan dialami perut.

Kedudukan seks lain yang boleh dipertimbangkan adalah
scissors
 dan
reverse cowgirl
.

Scissors
 memberikan ruang untuk mengurangkan penetrasi kerana anda dan pasangan berbaring sebelahmenyebelah dengan kaki bersilang.

Manakala
reverse cowgirl
 adalah bertentangan dengan posisi
cowgirl
 – di mana anda tidak perlu menghadap pasangan. Apa yang pasti, kedua-dua posisi ini memberikan anda ‘kuasa sepenuhnya’ untuk mengawal aksi seks.

Baca juga:

Trimester ketiga, ketahui cara puaskan nafsu suami ketika hamil

Pada trimester ketiga
, amat penting untuk mencari posisi seks yang selesa dan mengelakkan kedudukan yang boleh membahayakan bayi dalam kandungan serta mengakibatkan anda keletihan.

Sebaiknya, elakkan sebarang gaya yang boleh menyebabkan penetrasi mendalam – salah satunya posisi
turtle
. Posisinya hampir sama dengan
doggy
, kecuali anda perlu berbaring di atas perut.

Jika
doggy
 seakan anda merangkak, tetapi gaya
turtle
 memerlukan anda melutut dan meniarap pada perut. Ia bukan sahaja menimbulkan risiko kesihatan kepada anda, malahan bayi juga!

Posisi
anvil
 juga perlu dielakkan! Gaya ini memberikan sedikit kelainan pada posisi
missionary
 dan memerlukan anda meletakkan kaki pada bahu pasangan ketika bersama.

Selain memerlukan anda berbaring, ia juga akan memberikan tekanan besar pada rahim. Jadi
a big no
 untuk
anvil
dan
missionary
sebagai cara puaskan suami ketika hamil!

Waktu harus dielakkan seks semasa mengandung

Walaupun anda sudah mengetahui cara puaskan nafsu suami ketika hamil, sebaiknya berbincanglah dengan doktor untuk mendapatkan lebih kepastian sama ada selamat atau tidak untuk melakukan seks
semasa berbadan dua
.

Anda mungkin dinasihatkan untuk menghindari seks jika mempunyai
kehamilan berisiko tinggi
berikut:

Berisiko untuk keguguran
 atau sejarah keguguran yang lalu

Berisiko untuk
kelahiran pramatang

Mengalami pendarahan faraj, keputihan atau kekejangan tanpa sebab diketahui

Kebocoran kantung amniotik atau
ketuban pecah

Saluran serviks terbuka lebih awal semasa kehamilan

Kedudukan plasenta terlalu rendah dalam rahim –
plasenta previa

Kehamilan berganda –
kembar dua
, tiga atau seterusnya

Sekiranya anda mengalami gejala luar biasa semasa mencuba cara puaskan suami ketika hamil atau selepas hubungan seks, seperti:

Rasa sakit

Pendarahan

Keluar cecair

Ketidakselesaan ketara

Kontraksi

Hubungi doktor dengan segera!

Perlu diingatkan apabila doktor mengatakan ‘tidak dibenarkan seks’ – ia mungkin melibatkan perbuatan yang boleh menyebabkan
orgasme atau rangsangan seksual
, bukan hanya hubungan seks semata-mata.

Sebaiknya berundinglah dengan doktor untuk mendapatkan lebih kepastian.


Minyak Kelapa Dara dan Kehamilan

Minyak kelapa dara adalah satu produk yang telah menjadi sinonim kepada masyarakat Malaysia. Namun penggunaannya sudah semakin berkurangan terutama sekali bagi ibu hamil semasa mengandungkan anak mereka kerana ramai yang menganggapnya satu produk yang agak lapuk untuk digunakan. Walaupun begitu, ramai yang tidak mengetahui manfaatnya yang besar terutama bagi kalangan ibu hamil semasa mengandungkan anak.

Apakah minyak kelapa dara

Minyak kelapa dara juga dipanggil sebagai
‘virgin coconut oil’
 dalam bahasa Inggeris, dikenali dengan bau wanginya, rasa yang baik, bersifat antioksidan, asid lemak rantaian sederhana (MCFA) dan kandungan vitaminnya. Minyak kelapa pastinya bukanlah satu nama yang tidak dikenali, tetapi minyak kelapa dara mungkin kurang dikenali. Minyak kelapa dara adalah minyak yang diekstrak daripada kelapa tanpa menggunakan haba. Ia semakin popular di seluruh dunia berbanding dengan minyak kelapa biasa dan untuk alasan yang baik. Sebenarnya, ada satu bahan yang dipanggil minyak kelapa dara dan ia berbeza dari minyak kelapa biasa dengan sifatnya yang tersendiri. Perbezaan ini terutamanya terletak pada sumber (lebih khusus, bentuk fizikal sumber), kaedah pengekstrakan, dan faedah seterusnya.

Pengekstrakan minyak kelapa dara

Perbezaan utama antara minyak kelapa biasa dan minyak kelapa dara terletak pada proses pengekstrakan mereka. Sebelum ini, minyak diekstrak oleh pemampatan sejuk atau pengilangan sejuk Kopra (nama lain untuk kernel kelapa kering) dengan kadar kelembapan sekitar enam peratus, dan selepasnya, minyak kelapa diekstrak dari santan yang diperolehi daripada kelapa segar. Selepas itu, menggunakan proses seperti penapaian, pemangkasan (pemisahan empar), penyejukan, dan tindakan enzim, minyak kelapa tersebut dipisahkan daripada air atau kelembapan. Dalam sesetengah kes, minyak kelapa segar ini direbus untuk mendapatkan minyak dengan menguapkan air atau kelembapan.

Walau bagaimanapun, dalam kes minyak kelapa dara, bahan mentah dan proses pengekstrakan tidak boleh melibatkan sebarang penggunaan haba. Oleh itu, dalam syarikat-syarikat yang bagus dan bereputasi yang menghasilkan minyak kelapa dara, sangat berhati-hati dalam memastikan bahawa kernel kelapa dan bahan mentah, iaitu santan, tidak terdedah kepada panas atau cahaya matahari, sepanjang proses keseluruhan. Dalam sesetengah kes, minyak kelapa dara juga diekstrak secara langsung oleh pemampatan sejuk daging kelapa kering segar. Ini juga dikenali sebagai
Micro-expelling
.

Minyak kelapa dara yang diekstrak oleh kaedah pemampatan sejuk dianggap lebih baik daripada yang diekstrak melalui kaedah penapaian memandangkan minyak yang diekstrak oleh penapaian mempunyai kandungan kelembapan yang lebih tinggi dan menjadi lebih cepat tengik. Sekiranya anda perlu mencairkannya (semasa musim sejuk), jangan letakkannya secara langsung dalam keadaan panas. Sebaliknya, masukkan dalam cawan kecil dan letakkan cawan tersebut dalam air suam.

Perbezaan antara minyak kelapa biasa dan minyak kelapa dara

Rupa

Minyak kelapa dara kelihatan sedikit berbeza daripada minyak kelapa biasa dan pembezaan ini tidak boleh dilihat dengan mata kasar. Perbezaan ini disebabkan oleh kehadiran zarah koloid dan zarah lain dan kelembapan tertentu di dalamnya. Sebaliknya, minyak biasa bersifat halus dan kebanyakannya ditinggalkan dengan asid lemak di dalamnya. Secara idealnya, minyak kelapa dara harus jelas seperti air. Walau bagaimanapun, warnanya mungkin berbeza sedikit bergantung kepada pemprosesannya.

Kebaikan

Minyak kelapa dara mempunyai rasa dan bau yang sangat baik kerana ia berasal dari kelapa segar dan tertakluk kepada haba yang sangat rendah dan cahaya matahari. Ia juga tidak diperhalusi. Ini mengekalkan semua kebaikan semulajadi minyak ini, termasuk kandungan vitamin E dan mineral yang tinggi, yang mana ianya hilang daripada minyak kelapa biasa semasa proses seperti pemanasan, penapisan, penghalusan, dan pemutihan, yang dilakukan untuk menjadikannya tidak berwarna dan tidak berbau. Selain itu, minyak kelapa dara adalah sangat berkesan sebagai agen pelembab. Ciri-ciri antioksidannya jauh lebih baik daripada minyak kelapa biasa.

Komposisi

Kedua-dua jenis ini tidak banyak berbeza dalam komposisi, kecuali beberapa polifenol, vitamin, dan mineral yang menyumbang kepada rasa, wangian, dan kebaikan minyak kelapa didapati lebih banyak daripada minyak kelapa dara daripada minyak kelapa biasa. Tambahan pula, ia lebih kaya dengan asid lemak rantaian sederhana, kolesterol yang baik, dan hampir tidak mempunyai asid lemak trans.

Kebaikan umum minyak kelapa dara

Oleh kerana ia tidak terdedah kepada haba (walaupun terdedah, ia adalah hanyalah suhu panas yang sangat rendah), cahaya matahari, dan diekstrak dari kelapa segar (tidak kering) dengan proses pengekstrakan yang berbeza, minyak kelapa dara tentu lebih kaya dengan faedah daripada minyak kelapa biasa. Ia memiliki kandungan vitamin yang lebih tinggi, antioksidan (yang tidak diperolehi dalam minyak kelapa biasa), mineral, asid lemak rantaian sederhana, rasa, wangian, dan juga protein. Tarikh luput minyak kelapa dara adalah sangat panjang, jauh lebih lama daripada minyak lain yang boleh dimakan dan variannya sendiri, minyak kelapa RBD (Refined Bleached Deodorized). Juga, ia tidak mudah tengik.

Harga minyak kelapa dara

Seperti yang kita semua tahu, perkara yang baik tidak pernah dan tidak akan menjadi murah. Minyak kelapa dara tidak terkecuali untuk peraturan itu. Ia lebih mahal daripada minyak kelapa biasa (kerana pengeluarannya lebih rumit dan mahal). Harga mungkin berbeza-beza bergantung kepada pengeluar, kualiti, dan kuantiti (runcit dan pukal).

Filipina, Indonesia, Burma, Sri Lanka, India, dan negara tropika lain adalah pengeluar utama minyak kelapa dara. Minyaknya lebih murah di negara-negara ini berbanding Amerika Syarikat, Kanada, dan Eropah. Tanpa mengira harga, apabila anda membeli minyak kelapa dara, anda mesti mendapatkan jenama yang terkenal dan dipercayai. Terdapat banyak pemasar di pasaran yang hanya menambah rasa buatan kepada minyak kelapa biasa dan menjualnya sebagai minyak kelapa dara.

Kebaikan umum minyak kelapa dara

Kelapa cepat muncul sebagai pilihan makanan popular untuk wanita hamil. Minyak kelapa dan susu sangat bermanfaat untuk wanita mengandung dan menyusu. Minyak kelapa dara mempunyai manfaat seperti:

Penggunaan minyak kelapa dara pada trimester ketiga mengurangkan kematian perinatal dengan lebih daripada 50%.

Minyak kelapa dara mempunyai sifat anti-virus dan anti-kulat yang kuat. Oleh itu, ia berkesan untuk mencegah selsema, flu, dan jangkitan virus lain. Semasa kehamilan, ini mungkin menjadi perlindungan penting bagi anda, kerana kehamilan menimbulkan malapetaka pada sistem imun anda, menjadikan anda terdedah kepada pelbagai penyakit.

Dengan minyak kelapa dara, anda boleh meminimumkan pengambilan ubat-ubatan yang berlebihan, yang mempunyai kesan buruk terhadap anda dan bayi anda yang sedang berkembang.

Ia menyumbang kepada pembangunan dan penguatan sistem imun bayi anda. Satu lagi perkara yang menarik untuk diperhatikan ialah minyak kelapa adalah adalah ramuan penting formula bayi. Ini mungkin kerana ia adalah sumber asid laurik.

Minyak kelapa dara dan susu mungkin semakin penting sekarang, tetapi mereka mempunyai sejarah yang panjang yang berkaitan dengan kehamilan dan kesuburan. Di India, kelapa dianggap sebagai ubat semulajadi untuk ketidaksuburan, dan di Thailand, ia adalah makanan padat pertama untuk bayi.

Air kelapa juga mempunyai banyak faedah. Kandungan elektrolit yang tinggi di dalam air menyumbang kepada peredaran darah yang lebih baik di dalam badan, dengan itu menghalang sakit kaki yang kebanyakannya dialami oleh ibu mengandung.

Selamatkah penggunaan minyak kelapa dara semasa kehamilan?

Minyak kelapa dara datang dengan beberapa faedah. Ia adalah alternatif semulajadi yang hebat untuk banyak krim kulit yang mahal dan pencuci rambut. Ia berfungsi sebagai penggalak imuniti dan merupakan pengganti sempurna untuk minyak goreng tradisional. Walau bagaimanapun, sebagai wanita yang mengandung, ia agak difahami untuk bertanya-tanya tentang kebimbangan kesihatan yang berkaitan dengan penggunaan minyak kelapa dara. Juga, anda mungkin ingin tahu berapa banyakkah jumlah yang dianggap baik dan selamat untuk digunakan.

Bercakap tentang kuantiti, penggunaan sederhana minyak kelapa dara semasa mengandung cukup berfaedah. Minyak kelapa dara hampir mengandungi 100% tepu lemak dan mengikut Persatuan Jantung Amerika dan organisasi kesihatan lain, adalah dinasihatkan untuk mengehadkan pengambilan lemak tepu. Adalah penting untuk memahami bahawa tidak semua lemak tepu boleh memberi kesan buruk kepada tubuh anda. Persatuan Jantung Amerika mengesyorkan lemak tepu harus menghasilkan tidak lebih dari 5 hingga 6% daripada jumlah kalori harian anda.

Minyak kelapa dara mengandungi asid laurik, iaitu asid lemak rantaian sederhana (MCFA). Lemak ini mempunyai kesan positif terhadap mengawal paras kolesterol anda. Ia juga mempunyai ciri-ciri antimikrob dan oleh itu, ia adalah lebih selamat untuk mengatakan bahawa asid laurik adalah lemak tepu yang ‘selamat’. Pengambilan minyak kelapa dara, tetapi secara sederhana, akan memastikan bahawa badan hamil anda menyerap vitamin larut lemak dan ini seterusnya akan membantu tubuh anda dan bayi anda yang belum lahir memperoleh nutrisi maksimum.

Manfaat minyak kelapa dara semasa kehamilan

Minyak kelapa dara mempunyai manfaat yang pelbagai untuk wanita hamil. Berikut merupakan senarai manfaat yang boleh memanfaatkan ibu mengandung.

Mempunyai ciri anti-jangkitan

Minyak kelapa dara adalah baik untuk mencegah kebanyakan jangkitan kulat, virus dan bakteria. Hanya kira-kira dua sudu sehari boleh memberi anda peningkatan imuniti semasa kehamilan, dengan itu melindungi anda dan bayi anda yang belum lahir dari selesema, selesema, dan penyakit umum yang lain.

Sumber Asid Laurik:

Selepas susu ibu, minyak kelapa dara merupakan sumber asid laurik yang terbaik. Asid Laurik membantu dengan pengeluaran susu semasa dan selepas kehamilan supaya bayi anda mendapat susu ibu berkualiti tinggi yang akan menjadikannya sihat.

Boleh menggantikan tenusu:

Semua produk tenusu dipenuhi dengan kebaikan. Walau bagaimanapun, tidak semua individu boleh memilikinya semasa mengandung. Kehamilan boleh menyebabkan beberapa keinginan makanan yang sangat pelik serta lencongan. Peralihan makanan kepada produk tenusu adalah biasa, dan bagi mereka yang tidak mempunyai susu dan produk tenusu lain, minyak kelapa boleh menjadi alternatif yang hebat dengan kualiti yang hampir sama.

Membantu Mengatasi Kesan Sampingan Kehamilan:

Kehamilan boleh membawa banyak masalah kecil seperti
morning sickness
, sembelit atau pedih ulu hati. Minyak kelapa dara adalah penyelesaian semula jadi yang sempurna untuk semua kesan sampingan kehamilan. Minyak boleh mempunyai kesan yang sangat menenangkan pada perut anda dan menyumbang untuk mengurangkan kesan refluks asid. Kehamilan juga boleh ketidakselesaan pada waktu malam dengan tidak dapat tidur dan melelahkan. Anda boleh menggunakan minyak kelapa sebagai krim mata untuk mengurangkan kehadiran pusaran gelap di bahagian mata.

Membantu Menenangkan Untuk Ibu Menyusu:

Antara masalah yang dihadapi ibu yang menyusu apabila mereka memilih untuk menyusu, salah satu yang paling menyusahkan adalah puting yang merekah dan puting masam. Penggunaan topikal minyak kelapa boleh menjadi sangat menenangkan.

Menyembuhkan kulit kepala kering

Masalah biasa semasa kehamilan adalah kulit kepala kering. Anda boleh memerangi masalah ini dengan minyak kelapa dara. Hanya sapukan sedikit minyak pada kulit kepala anda dan tinggalkan semalaman. Hari berikutnya anda boleh membasuhnya dengan air suam. Ia akan menyuburkan kulit kepala anda dan mengekalkan kekeringan.

Merawat Tanda-tanda regangan:

Kehamilan boleh meninggalkan anda dengan beberapa tanda regangan yang sangat buruk di seluruh perut anda. Tanda regangan berlaku kerana peregangan kulit dan otot yang mendasari untuk menampung bayi anda yang semakin meningkat. Ini cenderung menyebabkan kulit longgar selepas bersalin, menyebabkan semua tanda regangan yang hodoh. Penggunaan topikal minyak kelapa semasa mengandung dapat mencegah pembentukan
stretch mark
 disamping minyak tersebut melembabkan kulit dan meningkatkan keanjalannya.

Bagaimana minyak kelapa dara membantu bayi didalam kandungan?

Kandungan lemak tepu minyak kelapa dara akan membantu dalam pengumpulan lemak yang akan memberi tenaga yang mencukupi dan fungsi badan yang betul, yang diperlukan untuk kehamilan. Semasa mengandung, bayi anda mendapat nutrien penting dan kalori dari badan anda. Selepas bayi anda mendapat bekalannya, nutrien yang tersisa diserap oleh badan anda. Oleh itu, deposit lemak ini akan membantu memastikan anda bertenaga sambil memastikan bayi anda menerima bahagiannya. Oleh itu, dapatkan minyak kelapa dara (selepas berunding dengan doktor) dan gunakan minyak kelapa tersebut semasa kehamilan.

Manfaat lain minyak kelapa dara

Minyak Kelapa Untuk Meningkatkan Kesuburan:

Salah satu perkara penting untuk dijaga apabila anda cuba hamil adalah untuk mengekalkan lemak badan yang optimum kerana ia boleh memberi kesan kepada kesuburan anda. Adiposit atau sel lemak badan menghasilkan estrogen, yang penting untuk sistem pembiakan wanita yang sihat. Wanita yang tidak mempunyai lemak badan yang mencukupi akan mengalami masalah dengan ovulasi dan kesuburan. Di kalangan wanita gemuk, terdapat lebihan pengeluaran estrogen yang boleh menyebabkan masalah kesuburan.

Kelapa mungkin mempunyai kesan positif ke atas kesuburan anda. Minyak mengandungi lemak tepu, sesuatu yang disaran untuk dielakkan oleh pakar pemakanan. Walau bagaimanapun, badan anda memerlukan sejumlah lemak tepu tertentu untuk menghasilkan kolesterol dan mengekalkan keseimbangan hormon yang sesuai. Kelapa adalah asid lemak rantaian sederhana, dan yang menjadikannya mudah untuk memetabolismakan minyak.

Merawat Jangkitan Yis Semasa Kehamilan:

Candida albicans adalah mikroorganisma yang menyerang yang menyebabkan jangkitan yis pada wanita. Candida biasanya terdapat di dalam tubuh kita dalam jumlah kecil, di kawasan yang hangat dan lembap. Jangkitan yis boleh terjadi apabila terdapat percambahan Candida. Peningkatan jumlah ini boleh berlaku kerana banyak sebab. Jangkitan yis tidak selalu teruk atau mengancam nyawa, tetapi ia boleh menyebabkan ketidakselesaan jika anda tidak merawatnya.

Semasa kehamilan, beberapa perubahan hormon boleh menyebabkan perubahan dalam tahap pH vagina. Ini boleh menyumbang kepada peningkatan Candida, yang membawa kepada jangkitan yis. Gejala-gejala umum jangkitan ini termasuk gatal-gatal di kawasan kemaluan, sakit di dalam vagina, dan pelepasan keputihan dari vagina anda.

Terdapat beberapa ubat
over-the-counter
 untuk merawat jangkitan yis. Walau bagaimanapun, apabila anda hamil, anda mungkin mahu mengelakkan ubat-ubatan OTC, kerana ia mungkin mempunyai kesan negatif terhadap janin yang sedang berkembang. Jadi apa alternatif yang anda ada? Jawapannya terletak pada minyak kelapa.

Minyak kelapa mempunyai sifat anti-kulat. Anda boleh menggunakan minyak secara langsung pada faraj anda. Jika tidak, tambah minyak kelapa pada diet harian anda. Tidak kira bagaimana anda menggunakannya, ia akan membantu mengubati jangkitan yis.

Minyak kelapa dara bukan sahaja memberikan kesan positif terhadap wanita hamil, tetapi turut memberikan hasil yang baik kepada semua individu melalui penggunaannya. Dapatkan nasihat doktor terlebih dahulu sebelum menggunakan minyak kelapa dara untuk memastikan tiada sebarang kesan sampingan terhadap tubuh terutamanya bagi wanita hamil.

Baca juga:

Minyak Kelapa Sawit: Sihat atau Tidak?

11 Rahsia Minyak Kelapa Yang Menakjubkan

Manfaat Minyak Kelapa Terhadap Bayi


7 Bahagian Sensitif Orang Lelaki, Sentuh Bahagian Itu Pasti Si Dia Tak Menolak!

Setiap pasangan suami isteri pasti mahukan
hubungan seks yang sihat dan sejahtera,
 bukan? Oleh itu, tahu tak mana terletaknya zon erotik lelaki.

Namun, bagaimana jika si suami sering sahaja buat anda kecewa kerana tidak ‘bernafsu’ ketika beraksi di ranjang?

Jangan risau, kami ada beberapa cadangan yang boleh dipraktikkan.

Para isteri, sila ketahui dan kenali zon erotik encik suami yang mesti dirangsang untuk membangkitkan keghairahan seks kalian di kamar tidur!

Untuk mendapatkan lebih banyak info tentang Kesihatan Seksual, sila dapatkannya
di sini.

Zon erotik lelaki yang isteri perlu tahu!

#1. Bibir

Antara elemen yang paling penting dalam adegan
foreplay
 tentu sekali adalah berkucupan bibir.

Ia adalah babak di mana anda dan pasangan perlu bertentang mata sambil mengungkapkan kata-kata cinta yang romantis.

Bahagian bibir lelaki sangat penuh dengan tisu kecil yang akan menghantar isyarat ‘geli’ sehingga ke tulang belakang mereka apabila disentuh dengan tangan atau bibir pasangannya.

Jadi, jangan lepaskan peluang ini. Tidak perlu meminta izin, terus sahaja rangkul lehernya dan kucup bibirnya dengan penuh keinginan.
Bukankah unsur kejutan itu lebih menarik
?

#2. Cara menggoda suami di leher

Seusai sahaja puas bermain lidah dengan encik suami, apa kata anda turun sedikit ke bahagian lehernya pula?

Tidak kisah bahagian kiri atau kanan, bermain-mainlah di kawasan zon erotik ini.

Mungkin anda boleh mencium, menjilat atau menghisap leher suami yang penuh dengan feromon. Dengan ini, bukan sahaja suami akan terangsang malah anda juga akan ‘turn on’!

Mahu sesuatu yang lebih ‘panas’? Apa kata anda cuba buat ‘love bite’ kepada pasangan? Ia sudah tentu akan memberi kesan yang positif dan mendalam kepada fizikal serta mental mereka.

Zon erotik lelaki #3. Puting

Ya, tentu sahaja zon erotik pada tubuh badan lelaki ini akan wujud dalam senarai! Kenapa?

Baik lelaki atau perempuan, sudah pasti rangsangan sama ada dalam
bentuk sentuhan, jilatan atau hisapan
 pasti akan membuat kita berasa geli-geleman seterusnya membangkitkan nafsu seksual.

Jadi, tidak perlu malu atau segan.

Minta suami buka baju atau anda sendiri boleh tanggalkannya dan tumpukanlah perhatian kepada putingnya yang comel umpama bunga matahari itu.

#4. Punggung

Bagi para wanita, sudah pasti bahagian yang gebu dan montok ini akan menjadi perhatian anda bukan?

Manakan tidak, ia adalah kawasan pada
tubuh badan lelaki yang paling seksi
!

Jadi, belailah dengan lembut dan kadang kala cuba picit atau genggam punggung encik suami ketika dia sedang asyik mendayung bagi membuat dia lebih tersentak lantas bernafsu untuk terus bekerja keras.

#5. Zon erotik lelaki – Telinga

Pernahkah anda berbisik dan mendengus dengan begitu rapat di telinga suami?

Cuba lihat reaksi mereka, sudah pasti mereka akan sangat teruja mendengar anda mengerang ketika bersenggama, bukan?

Ini kerana bahagian telinga terutamanya cuping, adalah sangat sensitif terhadap apa-apa jenis rangsangan. Sama ada dari bentuk bunyian, dengusan atau hembusan nafas, ia boleh meningkatkan keghairahan.

Jadi, ketika suami sedang asyik mendayung, bisikkanlah ke telinganya kata-kata cinta dengan nada yang sangat berahi. Dengan ini, encik suami pasti tidak akan mahu pandang perempuan lain lagi! Ini cara menggoda suami yang paling mudah.

Zon erotik lelaki #6. Ketiak

Ketiak sebagai zon erotik lelaki memang kedengaran agak aneh, bukan?

Namun, jangan terkejut! Ini kerana bahagian bawah lengan ini memang sudah sedia maklum adalah antara bahagian kegemaran para wanita.

Sebabnya, ketiak adalah bahagian pada tubuh badan yang penuh dengan feromon.

Pernah dengar atau tidak tentang
menghidu ketiak suami, isteri boleh hilang migrain
?

Selain itu, ia juga akan membuat lelaki terangsang jika ia disentuh dengan manja oleh tangan isteri yang kecil dan halus itu.

Cuma jangan mengigit ia pula ya? Takut encik suami terperanjat pula nanti.

Pun begitu, janganlah encik suami membiarkan sahaja ketiak berbau busuk, berkerak dan berdaki. Jika begitu, pasti si isteri akan lari.

Jadi, peliharalah ia dengan sebaiknya wahai kaum Adam!

#7. Alat kemaluan lelaki

Akhir sekali, sudah tentulah cara menggoda suami zon erotik lelaki ini terletak pada alat kemaluannya.

Jadi, bermainlah dengan zakar, testis dan sekitar kawasan ari-ari mereka untuk membangkitkan keghairahan.

Mungkin para isteri perlu memberikan lebih tumpuan pada kawasan frenulum (kawasan urat di bawah kepala zakar), perineum (kawasan di antara skrotum dengan anus) atau prostat (
kawasan G-spot lelaki
).

Jadi, bagaimana anda mahu bermain dengan prostat encik suami?

Caranya, cuba masukkan jari telunjuk anda ke lubang dubur suami sehingga suami mengerang kesedapan.

Tapi, jangan lupa gunakan pelincir ya?


Hentikan Ketagihan Makanan Ringan Anda

Apa itu makanan ringan

Makanan ringan adalah satu istilah yang merangkumi segala aspek; menambah kalori, lemak dan gula. Ia merangkumi segala jenis makanan dan minuman tidak sihat seperti soda, makanan segera, makanan manis seperti donut, ice cream; dan pelbagai jenis makanan lain.

Kebiasaannya bila berhadapan dengan makanan ringan atau turut dipanggil sebagai snek ringan, terutama yang menjadi kegemaran, kita menjadi tidak berdaya untuk menolaknya. Tabiat menggemari makanan tidak sihat ini adalah tidak baik untuk badan kita, terutama hati dan buah pinggang.

Adalah satu perkara normal untuk kita tiba-tiba mempunyai keinginan untuk mendapatkan makanan manis (mungkin garam atau kafein). Anda tidak keseorangan, kerana keinginan seperti ini turut dihadapi oleh ramai individu lain.

Ketagihan makanan ringan, sama ada keinginan makanan manis, masin atau berlemak; yang anda hadapi ini adalah sama seperti otak anda akan bertindak balas terhadap ketagihan kokain dan dadah yang lain.

Mungkin anda pernah mencuba untuk berhenti atau sekurangnya mengurangkan ketagihan anda terhadap makanan ringan, tetapi tidak berjaya. Jangan berputus asa. Berikut adalah beberapa cara untuk membantu anda untuk melawan ketagihan anda.

Tip melawan ketagihan

Buat perancangan

Cara yang terbaik untuk mengawal keinginan anda adalah dengan merancang waktu hidangan makanan dan waktu untuk snek ringan anda. Ini kerana jika anda sudah mempunyai atau mengetahui apa yang akan anda makan ketika waktu makan tengah hari atau snek petang anda, anda akan dapat mengawal keinginan anda untuk mengambil makanan ringan lain.

Lemak sihat

Mitos yang sering kita dengar adalah lemak akan membuatkan kita gemuk. Sedangkan hakikatnya, badan kita memerlukan lemak. Tetapi ia bukan sebarang lemak. Terdapat banyak jenis lemak, dan lemak yang perlu anda elakkan adalah lemak trans dan hadkan pengambilan lemak tepu. Sebaliknya perbanyakkan pengambilan lemak sihat seperti kekacang, avocado yang dapat membantu membuatkan anda merasa kentang dan mengurangkan nafsu makan.

Buah-buahan

Mengandungi gula semula jadi, vitamin, antioksidan, dan air. Ia juga mengandungi serat yang membantu melambatkan dan mengimbangi kesan-kesan gula dalam darah agar anda tidak mengalami kejutan gula (
sugar crash)
 akibat menerima terlalu banyak gula. Apabila anda berjaya memberhentikan pengambilan makanan yang mengandungi gula yang diproses, akan akan mendapati rasa buah adalah lebih manis dan lebih memuaskan anda.

Makanan segar

Ketika membeli barangan runcit, biasakan untuk memilih barangan berasaskan produk tenusu, daging, ikan, bijirin, buahan dan sayuran. Elakkan dari membeli produk makanan yang diproses. Namun jika masih ingin membeli makanan yang diproses, biasakan diri untuk menyemak senarai label kandungan dan jika terdapat bahan yang sukar untuk anda sebutkan, jangan beli. Ini adalah salah satu cara untuk menggalakkan anda untuk makan makanan yang lebih sihat.

Protein secukupnya

Pengambilan protein yang secukupnya akan membantu anda untuk merasa kenyang, sekaligus membantu mengurangkan keinginan untuk mengambil snek ringan. Perbanyakkan mengambil makanan berasaskan protein seperti ikan, kacang, dan sayuran.

Pelbagai variasi

Pelbagaikan variasi pilihan makanan dalam rutin makanan anda. Lebih banyak pilihan makanan anda, ia akan membantu mengurangkan keinginan untuk mengambil snek ringan. Sebagai contoh, anda mungkin boleh mengambil edamame sebagai menggantikan hidangan kacang panjang. Memakan makanan yang pelbagai warna turut akan meningkatkan tahap kesihatan anda secara keseluruhan dan membantu mencegah penyakit.

Tidur yang secukupnya

Kekurangan atau tidur yang tidak mencukupi boleh menjadi antara punca menyebabkan hadirnya keinginan untuk mendapatkan snek yang tidak sihat. Jadi cuba untuk mendapatkan rehat dan tidur yang mencukupi setiap malam. Sebolehnya elakkan untuk makan 2 jam sebelum anda tidur, kerana tidur dalam keadaan perut yang penuh akan mengganggu proses pencernaan dan boleh membuatkan akan sukar tidur.

Setkan minda

Berlatih dan belajar mengubah cara pemikiran anda terhadap makanan ringan. Sekiranya datang keinginan untuk makan, tekankan dalam minda dan fikiran anda;

Bahawa anda sudah kenyang.

Anda boleh makannya sebentar lagi.

Fikirkan tentang impak negatif yang mungkin anda dapat seperti sakit perut, obesiti.

Tidak ada salahnya untuk mencuba. Percayalah, kuasa dan kekuatan fikiran kita adalah lebih hebat daripada apa yang kita sangkakan.

Kawal tekanan

Tekanan yang berlebihan boleh menganggu emosi yang menyebabkan timbulnya pelbagai keinginan, terutamanya untuk mendapatkan makanan manis. Cuba untuk mengawal tekanan anda. Anda boleh mencuba beberapa cara untuk mengurangkan tekanan, seperti:

Berjalan atau berjoging.

Yoga.

Meditasi.

Ambil nafas yang panjang.

Meluangkan lebih masa dengan kawan-kawan, keluarga.

Tidak salah jika sekali-sekala untuk mengambil snek ringan kegemaran anda. Tetapi pastikan ia dalam kuantiti yang terkawal, kerana semakin banyak anda makan makanan ringan, semakin tinggi risiko untuk anda menjadi ketagih. Dengan mengikuti beberapa tip di atas, anda pasti dapat mulakan kehidupan yang lebih sihat.


Tak Semua Sakit Kepala Itu Migrain, Ini 10 Jenis Sakit Kepala Dan Puncanya

Selalunya kita menganggap punca kepala pening kerana migrain. Namun hakikatnya terdapat banyak jenis
sakit kepala
 lain yang mungkin dialami. Ikuti artikel ini untuk mengenal pasti keadaan sakit kepala yang menghantui diri anda.

Memahami jenis sakit kepala

Masalah sakit kepala boleh menjadi satu perkara yang rumit daripada apa yang kita sangkakan. Jenis sakit kepala yang berbeza mempunyai simptom dan punca yang tersendiri serta memerlukan rawatan yang berbeza.

Terdapat pelbagai jenis sakit kepala untuk anda kenali dan fahami. Ia pasti dapat membantu anda untuk dapatkan rawatan berkesan dan bersesuaian.

10 jenis sakit kepala

Dibawah ini terdapat beberapa jenis sakit kepala umum yang sering dihadapi:

 Ketegangan

Sakit kepala jenis ketegangan atau
tension headaches
 antara paling biasa dalam kalangan individu dewasa dan remaja. Punca kepala pening ini tercetus oleh
tekanan
.

Anda akan merasakan tidak bermaya, rasa sakit hampir di seluruh kepala dan tidak berdenyut. Kesakitan turut dirasai sekitar leher, dahi, kulit kepala atau otot bahu.

 Migrain

Sering digambarkan sebagai rasa sakit yang berdenyut yang kuat pada bahagian dalam kepala dan biasanya terjadi pada satu sisi / sebelah bahagian kepala.

Ia boleh berlangsung selama 4 jam sehingga ke 3 hari dan kebiasaannya berlaku sekali ke 4 kali sebulan. Jika kesakitan yang dialami terlampau teruk, ia boleh menjejaskan keupayaan untuk menjalankan rutin harian.

Individu penghidap migrain
 akan menjadi lebih sensitif terhadap cahaya, bunyi bunyi, atau bau; loya dan
muntah
, hilang selera makan, rasa sakit perut atau perut menjadi tidak selesa.

Anda juga mungkin alami rasa kebas pada satu sisi wajah, sebelah lengan atau berdepan masalah untuk bercakap. Namun,
simptom untuk strok
 juga boleh menjadi seperti migrain.

 Cluster

Jenis sakit kepala paling teruk dengan sensasi seperti terbakar atau kesakitan yang teramat pada bahagian belakang atau sekitar mata.
Jika kesakitan dialami adalah sangat teruk, individu yang diserang sakit kepala ini tidak boleh duduk diam.

Pada bahagian kepala yang sakit, kelopak mata akan jatuh, mata merah, anak mata menjadi kecil atau mungkin mengalirkan air mata. Hidung pada bahagian yang sakit juga mungkin akan tersumbat atau mengalir mukus.

Ia dipanggil cluster kerana ia cenderung berlaku secara berkumpulan. Anda mungkin mengalami sakit kepala ini 1 – 3 kali sehari, dan mungkin berlangsung selama 2 minggu hingga 3 bulan, untuk tempoh 15 minit hingga 3 jam.

 Harian kronik

Sakit kepala harian kronik ini mungkin termasuk beberapa jenis sakit kepala yang lain. Perkataan kronik itu merujuk kepada kekerapan sakit kepala berlaku dan berapa lama tempoh ia berlangsung.

Jika anda alami masalah sakit kepala ini, anda mungkin cenderung hadapi masalah
kemurungan
, kegelisahan, gangguan tidur dan masalah psikologi dan fizikal lain.

 Sinus atau alahan

Rasa sakit mendalam dan berterusan pada bahagian tulang hidung, dahi dan bahagian depan kepala. Masalah ini berlaku apabila, rongga pada bahagian kepala – sinus – alami keradangan. Adakalanya ia berlaku disebabkan reaksi alahan.

Kesakitan ini biasanya hadir dengan simptom sinus lain seperti selesema, rasa tersumbat pada bahagian telinga, demam dan bengkak pada muka.

Masalah sakit kepala sinus berlaku apabila berlaku jangkitan pada sinus menyebabkan mukus yang keluar dari hidung akan berwarna kuning atau hijau, tidak seperti mukus berwarna jernih yang keluar jika diserang sakit kepala cluster atau migrain.

Selepas trauma

Sakit kepala selepas trauma
 ini berlaku selepas 2-3 hari selepas kecederaan kepala. Anda akan merasa simptom seperti:

Rasa sakit pada kepala yang semakin hari semakin teruk

Alami kesukaran untuk menumpukan perhatian

Alami masalah ingatan

Cepat keletihan

Kerengsaan

 Senaman

Apabila anda bergerak aktif, otot pada bahagian kepala, leher dan kulit kepala memerlukan lebih banyak darah, dan pembuluh darah anda mungkin hadapi masalah untuk membekalkannya.

Biasanya berlaku ketika anda sedang bergerak aktif, atau selepas anda bergerak aktif, walaupun aktiviti yang dilakukan adalah senaman atau
melakukan hubungan seksual.

 Hormon

Kebiasaannya dialami oleh wanita kerana perubahan hormon. Menstruasi, pil kawalan kehamilan dan kehamilan serta menopaus memberikan kesan kepada paras estrogen, boleh menyebabkan sakit kepala.

Sesetengah individu alami sakit kepala berkaitan kitaran haid, yang berlaku sebelum, selepas dan semasa haid atau semasa proses ovulasi. Ia dikenali migrain haid.

 Kafein

Punca kepala pening ini adalah kerana
pengambilan kafein
. Ia menjejaskan aliran darah ke otak dan menyebabkan anda alami sakit kepala. Individu yang alami migrain cenderung hidapi sakit kepala akibat penggunaan kafein.

Walaupun bukan semua individu yang mengubah jumlah pengambilan kafein akan kurang diserang sakit kepala, tetapi mengurangkan pengambilan kafein pada tahap yang berpatutan atau mungkin berhenti mengambilnya terus, dapat membantu mencegah sakit kepala.

 Rebound

Sakit kepala rebound, juga turut dikenali sebagai sakit kepala pengambilan ubatan berlebihan. Individu yang diserang sakit kepala ini akan merasakan sakit kepala jenis ketegangan atau mungkin merasa lebih sakit seperti sakit kepala migrain.


Jangan Basuh Muka Dengan Air Suam, Tabiat Ini Hanya Rosakkan Kulit Wajah!

Eh, kenapa kulit muka aku ni nampak kusam dan tak bermaya? Dah banyak tips penjagaan muka dibaca, tapi muka masih belum glowing!

Pasti ramai yang memulakan hari dengan monolog sebegini. Setelah dibelek-belek wajah, ada sahaja benda yang nampak tak kena di mata kita.

Baca lebih lanjut tentang Kesihatan Kulit
di sini.

Kulit wajah kering,
pigmentasi
, warna kulit tidak sekata, tompok-tompok hitam atau
jerawat
 merupakan antara masalah yang lazim menghantui kebanyakan kita.

Isu yang berkaitan dengan kulit wajah selalunya berkait rapat dengan
tahap keyakinan diri
 seseorang.

Malah, kajian yang dijalankan oleh sebuah produk kecantikan terkenal terhadap hampir 2,000 wanita di United Kingdom mendapati, kira-kira 51% wanita merasakan masalah kulit membuatkan mereka teragak-agak untuk menikmati hidup dengan sepenuhnya.

Lebih teruk lagi, hampir 13% responden mengakui masalah kulit membuatkan mereka rasa terasing dan
tidak mampu untuk bersosial
.

Tahukah anda, ada banyak perkara yang boleh mempengaruhi kesihatan wajah?

Bukan sekadar produk yang dipakai, kadangkala rambut yang sering melitupi wajah juga boleh menjadi penyebab jerawat!

Ambil tahu bahan di dalam produk kecantikan

Kebelakangan ini, ramai yang sudah mula ambil tahu tentang
kandungan bahan di dalam produk kecantikan
 yang digunakan.

Sejajar dengan peredaran masa dan teknologi
, rakyat Malaysia kini lebih cakna dalam pemilihan produk kecantikan dan alat solek. Manakan tidak, informasi kini semuanya di hujung jari!

Setiap hari, wanita menggunakan pelbagai produk yang mengandungi lebih daripada 150 bahan. Bahan-bahan ini diformulasi untuk menembusi kulit wajah supaya ia lebih berkesan dan perubahannya dapat dilihat sendiri oleh pengguna.

Walau bagaimanapun, perkara ini boleh berubah menjadi sesuatu yang buruk jika
bahan seperti paraben
, atau wangian seperti
musk xylene
 tertinggal dan terus kekal di dalam badan disebabkan sifatnya yang sukar melerai.

Tetapi, adakah bahan-bahan ini akan menyebabkan perubahan dari segi biologikal? Hanya masa sahaja yang dapat menentukan.

Paraben hingga kini belum lagi terbukti mempunyai sebarang kesan sampingan yang buruk terhadap badan.

Tetapi, disebabkan ketidakpastian ini, ramai yang mengelakkan penggunaan produk yang mempunyai paraben. Lebih-lebih lagi apabila bahan ini dikaitkan dengan kanser payudara.

Selain itu, cuba elakkan penggunaan pencuci muka atau
toner
 yang mempunyai alkohol. Jika wajah anda sering rasa ketat dan kering, alkohol mungkin punca di sebalik kerosakan kulit yang anda alami.

Semakin tinggi kandungan alkohol, semakin teruklah kesannya pada wajah. Ingatlah, penggunaan dalam jangka masa panjang boleh menyebabkan pori wajah jadi semakin besar dan kulit semakin berminyak.

Faktor luaran juga boleh menjadi punca!

Pasti anda pernah dengar pepatah
beauty comes from within
. Oleh sebab itu, ramai yang menjaga pemakanan dan mengambil suplemen untuk tujuan kecantikan serta menggunakan tips penjagaan muka seperti ini.

Tetapi, mungkin ramai tak tahu faktor luaran seperti asap dan
sinaran UV
 juga boleh menyebabkan kulit menjadi teruk!

Salah satu tips penjagaan muka untuk kekal glowing adalah dengan mengamalkan pemakaian
sunscreen
!

Setiap kali anda keluar rumah tanpa
menggunakan sebarang pelindung matahari
, sinaran UV akan bertindak merosakkan kulit anda.

Dalam jangka masa panjang, sinaran ini akan membuatkan kulit menjadi berkedut, muncul titik penuaan dan warna kulit jadi tidak sekata.

Selain itu, kulit yang terdedah kepada nitrogen dioksida, hidrokarbon dan ozon yang terkandung di dalam pencemaran udara akan menyebabkan kulit mengalami kerosakan oksidatif yang meningkatkan inflamasi.

Bukan itu sahaja, faktor lain seperti stres dan kaitannya dengan hormon manusia juga memainkan peranan penting dalam kesihatan kulit.

Hati-hati guna produk rambut

Cuba perhatikan sama ada produk rambut kegemaran anda mempunyai satu bahan yang dikenali dengan nama propylene glycol.

Bahan ini boleh menyebabkan kulit kepala, dahi dan leher menjadi kering dan mengalami iritasi. Malah, propylene glycol juga boleh membuatkan kulit jadi berkuping.

Selain itu, jika anda kerap mengalami jerawat di sekitar kawasan gigi rambut, dahi atau pipi, mungkin bahan yang terdapat di dalam produk rambut anda merupakan dalangnya.

Apabila produk rambut mempunyai minyak sebagai salah satu bahan utama, minyak ini boleh melekat pada kulit dan
menyebabkan pori tersumbat
.

Seperti yang ramai sudah tahu, pori yang tersumbat akhirnya akan menyebabkan jerawat.

Sebenarnya, masalah kulit wajah atau
breakout
 yang berpunca daripada produk rambut bukanlah sesuatu yang asing.

Malah, ada terma medical untuk kondisi ini iaitu
acne cosmetic
, yang bermaksud jerawat yang disebabkan oleh produk kosmetik yang diaplikasikan pada rambut atau kulit.

Basuh kulit wajah guna air panas, bagus ke?

Berbeza daripada apa yang kita sangkakan bagus untuk kesihatan kulit, basuh muka menggunakan air panas sebenarnya mempunyai lebih banyak keburukan daripada kebaikan, malah ini adalah tips penjagaan muka yang salah.

Air yang panas akan menanggalkan sebum, sejenis minyak sihat untuk kulit. Kesannya, kulit akan jadi semakin kering dan nampak kusam jika cuci wajah guna air panas.

Oleh sebab itu, mereka yang mengalami
ekzema
 atau
psoriasis
 tidak digalakkan untuk membasuh muka dengan air panas.

Sama jugalah dengan mereka yang mempunyai jerawat. Air panas hanya akan membuatkan jerawat jadi semakin teruk.

Tips penjagaan muka – Jaga kulit wajah dengan sebaiknya

Kulit wajah amat sensitif dan perlu dijaga dengan rapi. Jangan diamkan diri jika anda mengalami masalah kulit yang serius.

Berjumpalah dengan doktor secepat mungkin untuk mendapatkan sesi konsultasi. Belajar mengenai kondisi kulit akan membuatkan anda rasa lebih yakin dari segi fizikal dan juga emosional.

Jangan semberono ikuti tips penjagaan muka cantik dan
glowing
di
online
.
 Buat kajian terlebih dahulu ya sebelum melakukan apa-apa!


Hipnosis Bukan Macam Dalam Movie, Sebenarnya TAK ADA Pun Babak Hayun Jam Poket Depan Mata!

Anda pasti pernah menonton filem atau drama bukan? Kadangkala terdapat adegan di mana seseorang itu melalui cara hipnosis dengan menggunakan sesuatu yang dihayun di hadapan matanya, biasanya menggunakan jam poket.

Kononnya, penghipnosis tersebut boleh membuatkan seseorang itu memasuki alam tidak sedar dan boleh bercakap benar dengan memberitahu segala maklumat yang ingin diketahui.

Adegan tersebut sangat menarik kerana bukan itu sahaja
kaedah hipnosis yang dilakukan
. Terdapat banyak lagi kaedah-kaedah hipnosis yang didakwa mampu membuatkan seseorang itu memasuki alam yang mereka tidak sedari.

Persoalannya, adakah kaedah ini benar-benar digunakan?

Adakah cara hipnosis seperti di atas sesuatu yang benar?

Sebenarnya hipnosis adalah satu proses terapi psikologi, tetapi ia sering disalah tafsir dan tidak begitu banyak dipraktikkan.

Untuk menjalani terapi ini, seorang ahli hipnotis atau hipnoterapi yang berkelayakan akan membawa anda pada keadaan relaksasi yang mendalam. Kadang-kadang ia digambarkan sebagai satu keadaan seperti anda sedang berkhayal.

Semasa anda berada dalam keadaan ini, ahli hipnotis boleh membuat cadangan yang direka untuk membantu anda menjadi lebih terbuka kepada perubahan atau penambahbaikan terapeutik.

Perasaan seperti berkhayal ketika dihipnosis ini bukanlah satu keadaan yang pelik atau baharu.

Jika anda pernah menonton filem dengan khusyuk atau pernah berangan dan mengelamun, keadaan tersebut adalah sama sahaja dengan keadaan ketika anda dihipnosis.

Walau bagaimanapun, tidak seperti adegan-adegan lazim terapi dalam sesebuah filem, proses ini sememangnya tidak melibatkan sebarang ayunan sesuatu barangan seperti jam poket di hadapan mata seseorang individu.

Malah, proses hipnosis ini tidak dilakukan sebagai sebahagian daripada aksi hiburan yang dipertontonkan kepada orang ramai.

Mitos terkenal yang sering dikaitkan dengan cara hipnosis!

Terdapat beberapa mitos berkaitan hipnosis yang sering digembar-gemburkan dalam masyarakat. Mitos atau salah faham ini mungkin sekali berlaku akibat pengaruh filem atau drama berkenaan terapi ini.

Mari kita lihat apakah mitos-mitos yang sering kita salah anggap berkenaan dengan cara hipnosis.

#1. Ahli hipnotis mempunyai kuasa ajaib

Sekali dengar sahaja kita sudah tahu bahawa ia sememangnya satu idea yang salah. Ramai yang menganggap bahawa ahli hipnotis ini mempunyai kuasa tertentu disebabkan oleh pengaruh filem.

Kebenarannya ialah, ahli hipnotis tidak mempunyai sebarang kuasa ajaib seperti yang anda lihat melalui filem atau persembahan silap mata.

Ahli hipnotis hanya mempunyai kemahiran tertentu,
ilmu psikologi yang mendalam
 serta pemahaman terhadap jiwa manusia.

#2. Individu yang dihipnosis mempunyai minda yang lemah

Ia ternyata adalah satu mitos. Sebenarnya, individu yang boleh memberikan penumpuan penuh dan mempunyai imaginasi yang kreatif akan menjadi ‘subjek’ terapi yang terbaik. Individu yang mempunyai ciri seperti berikut lebih mudah untuk memasuki keadaan hipnosis.

Ini menunjukkan bahawa mereka yang mempunyai ciri minda yang kuat adalah lebih mudah untuk dihipnosis.

#3. Anda boleh disuruh untuk melakukan apa sahaja ketika dihipnosis

Ini juga salah. Proses terapi ini tidak boleh menyuruh seseorang itu untuk melakukan sebarang perkara yang mereka tidak mahu lakukan.

Hipnosis boleh membantu seseorang itu untuk mencapai sesuatu yang diingini, tetapi ia tidak boleh menyuruh seseorang itu untuk melakukan sesuatu yang tidak diingini.

Sekiranya sesuatu cadangan disarankan kepada seseorang yang sedang dihipnosis, dan cadangan itu berlawanan atau menyinggung perasaannya, individu tersebut boleh sedar daripada keadaan hipnosis dan berlalu pergi tanpa menamatkan sesi hipnosis tersebut.

#4. Anda boleh ‘terperangkap’ dalam hipnosis dan tidak boleh bangun

Kebenarannya, tiada siapa yang pernah ‘terperangkap’ dalam situasi terapi ini kerana ia adalah satu perkara yang mustahil. Perkara yang paling teruk boleh berlaku ketika dihipnosis ialah anda didorong untuk terlelap dan tidur.

Percayalah, tiada siapa yang akan terperangkap dalam keadaan hipnosis ketika dihipnosis.

#5. Anda mampu untuk mengingat kembali semua perkara yang pernah berlaku semasa menjalani hipnosis

Ini juga adalah salah satu mitos yang sering berlegar dalam fikiran kita berkenaan terapi ini. Sesetengah ahli hipnotis menggunakan metodologi tertentu seperti hipnoanalisis yang mungkin membantu seseorang itu untuk mengingat kembali perkara daripada masa lampau jika ia bermanfaat untuk mereka.

Pada kebiasaannya, tiada keperluan untuk melihat kembali kepada sejarah lampau atau memori lama seseorang individu tersebut. Ini kerana hipnosis adalah satu proses terapi yang menenangkan, bukannya yang memberikan tekanan.

#6. Cara hipnosis adalah sama dengan proses tidur

Anda mungkin kelihatan tenang dan
seperti sedang tidur ketika dihipnosis
, tetapi sebenarnya tidak! Semasa proses hipnosis dijalankan, diri anda sememangnya berada dalam keadaan sedar. Anda hanya berada dalam keadaan relaksasi secara mendalam, bukannya tidur.

#7. Anda boleh dihipnosis melalui internet

Pada masa sekarang, terdapat banyak
aplikasi telefon pintar
 dan juga video internet yang mempromosikan cara hipnosis yang boleh dilakukan sendiri.

Tetapi sebenarnya ia tidak begitu berkesan.

Kajian pernah menyatakan, kebanyakan aplikasi yang menyediakan perkhidmatan terapi sendiri ini tidak dihasilkan oleh ahli hipnotis berdaftar atau organisasi hipnosis itu sendiri.

Oleh itu, anda tidak digalakkan untuk menggunakan aplikasi ini memandangkan ia tidak diselia oleh mereka yang berkelayakan.

Apa yang perlu anda fahami

Jelas sekali, apa yang kita fahami berkenaan hipnosis sebelum ini kebanyakannya adalah tidak benar sama sekali.

Adegan filem berkenaan bagaimana terapi ini dilakukan jelas sekali tidak benar dan tidak tepat. Pertunjukan silap mata atau sarkas dan juga filem telah mewujudkan satu stereotaip terhadap terapi psikologi yang dinamakan hipnosis ini.


Waspada Selalu Anda Mungkin Berisiko Mengalami Tuberkulosis Jika Berada Dalam 3 Situasi Ini

Semua orang boleh dijangkiti bakteria
Mycobacterium tuberculosis
dan menghidap penyakit tuberkulosis atau tibi. Namun, terdapat beberapa faktor yang meningkatkan risiko jangkitan.

3 bentuk risiko tuberkulosis

1. Sistem imun lemah

Tanpa sistem imun yang kuat, tubuh anda tidak akan mampu melawan
jangkitan bakteria
. Banyak keadaan yang boleh melemahkan sistem imun anda. Sebab utama yang menyumbang kepada keadaan ini ialah HIV atau AIDS.

HIV dan AIDS
 semakin menular pada hari ini disebabkan oleh faktor seperti perkongsian jarum dalam kalangan penagih dadah, kelemahan kawalan penggunaan jarum dan alatan tajam di hospital serta amalan seks bebas terutamanya dalam kalangan hubungan sejenis.

Keadaan ini telah menyebabkan bilangan kes tibi meningkat meskipun di negara-negara maju. Pesakit HIV adalah 20 hingga 30 kali ganda lebih berisiko mendapat tibi berbanding orang biasa.

Selain itu, keadaan lain yang boleh membawa kepada sistem imun lemah ialah:

Diabetes.

Kanser.

Rawatan kemoterapi atau steroid.

Ubat yang digunakan dalam pemindahan organ.

Malnutrisi.

2. Kemiskinan dan penyalahgunaan dadah

Kemiskinan bukan sahaja merupakan masalah ekonomi tetapi juga punca kepada masalah sosial dan kesihatan. Ia membawa kepada kehidupan yang tidak berkualiti.

Orang miskin yang hidup di kawasan setinggan dan padat lebih cenderung dijangkiti tibi kerana persekitaran yang kotor. Cecair daripada mulut dan hidung pesakit juga lebih mudah tersebar di kawasan seperti ini.

Kemiskinan turut mengundang kepada masalah sosial seperti
penyalahgunaan dadah
 yang akan menambah lagi risiko jangkitan tibi. Tambahan pula, akses kepada penjagaan kesihatan yang baik juga adalah rendah dalam kalangan orang miskin.

3. Tempat tinggal atau kerja

Mereka yang tinggal atau bekerja di sesetengah tempat adalah lebih berisiko. Antaranya ialah pekerja kesihatan termasuk doktor, jururawat, pembantu perubatan atau penyapu sampah di hospital.

Ini adalah kerana mereka sangat rapat dengan pesakit. Langkah pencegahan seperti membasuh tangan dan memakai topeng muka boleh mengurangkan risiko.

Selain itu, mereka yang tinggal di kawasan padat seperti kem pelarian juga lebih berisiko disebabkan pemakanan yang kurang sihat dan persekitaran yang kotor.


Angkara COVID-19, Perubahan Proses Pembelajaran Dari Kelas Ke Online Beri Kesan Pada Prestasi Pelajar

Wabak penyakit COVID-19 telah memberi impak besar ke atas semua sektor, termasuk pendidikan. Norma baharu dihadapi pelajar ternyata menjadi cabaran kepada proses pembelajaran.

Bukan itu sahaja, wabak penyakit ini juga telah memaksa sektor pendidikan untuk menjalankan pembelajaran atas talian bagi
mengekang penularan koronavirus.

Secara tidak langsung, norma baharu ini memberikan pelbagai kesan ke atas para pelajar dari segi pengalaman dan jangkaan pembelajaran.

Ingin mengetahui dengan lebih lanjut mengenai kesan yang dibawa oleh pandemik ini kepada pelajar? Jom baca topik ini sempena Hari Pelajar Antarabangsa yang berlangsung tanggal 17 November!

Kenali koronavirus (COVID-19)

Koronavirus (COVID-19) adalah penyakit berjangkit yang berpunca daripada virus korona yang baru ditemui.

Kes pertama yang dilaporkan adalah pada Disember 2019 di Wuhan, China.

COVID-19 menyerang manusia dalam cara yang berbeza. Simptom-simptom virus ini adalah seperti demam, batuk kering dan keletihan.

Bagi warga emas, kanak-kanak dan penghidap penyakit kritikal seperti masalah jantung, diabetes,
masalah pernafasan yang kronik
, dan kanser, golongan ini adalah berisiko tinggi untuk terkena jangkitan.

Gejala yang serius adalah seperti sukar bernafas atau nafas pendek, sakit dada atau rasa tekanan di bahagian dada dan pergerakan yang terhad.

COVID-19 berjangkit melalui transmisi zarah pernafasan manusia serta sentuhan.

Apabila berada dalam jarak yang dekat dengan pesakit yang mempunyai simptom, transmisi zarah akan mudah berlaku apabila mulut dan hidung mereka terdedah.

Tambahan lagi, transmisi zarah juga akan mudah berlaku apabila berada dekat dengan kawasan sekeliling pesakit.

Wabak penyakit COVID-19 & sektor pendidikan

Tatkala ancaman COVID-19 masih membelenggu dunia sepanjang tahun ini, dalam tempoh masa yang singkat ini telah memberikan impak besar kepada pelbagai sektor di negara kita.

Bukan sahaja dari segi peningkatan kadar pengangguran dan ketidaktentuan ekonomi dunia, malahan sektor-sektor lain turut merasai tempias pandemik, sektor pendidikan juga tidak terkecuali.

Norma baharu telah mengheret sektor pendidikan negara ini ke arah penggunaan teknologi secara maksimum.

Untuk itu, pelaksanaan pengajaran dan pembelajaran hari ini adalah dengan menggunakan kaedah pembelajaran atas talian.

Pun begitu,  wabak penyakit ini telah meninggalkan kesan yang besar kerana menurut tinjauan yang dijalankan oleh Esteban Aucejo, Jacob French, Maria Paola Ugalde Araya, dan Basit Zafar:

13% majlis konvokesyen masih tertunda dek COVID-19, manakala pelajar berpendapatan rendah lebih cenderung untuk terkesan sebanyak 55%

40% kehilangan pekerjaan
, latihan praktikal serta tawaran kerja

Data membimbangkan ini sedikit sebanyak mengganggu kesihatan mental para pelajar dalam jangkaan dan perancangan masa hadapan mereka.

Pengalaman & jangkaan para pelajar

Pengalaman

Pengalaman yang dihadapi pelajar dalam era norma baharu ini agak membimbangkan atas pelbagai kekangan yang menyulitkan proses pembelajaran.

Satu tinjauan oleh Pearson dan Wonkhe, pembelajaran atas talian telah menjadi satu cabaran bagi mereka dan memberikan kesan terutamanya terhadap kesihatan mental.

Masalah internet, kewangan, pembahagian tugasan dan banyak lagi melemahkan semangat belajar mereka berbanding dengan pembelajaran di dalam kelas.

Bukan itu sahaja, cara pihak universiti menguruskan interaksi dan pembelajaran atas talian juga dikatakan
meningkatkan kegelisahan dan memberi kesan negatif kepada kesejahteraan pelajar.

Hasil tinjauan kepada hampir 3,500 pelajar mendapati:

71% mengatakan mereka sering ‘berjuang’ dengan motivasi dan minat untuk teruskan pelajaran

65% mengatakan mereka sukar untuk kekalkan perhubungan dengan teman sebaya dan tenaga pengajar

63% mengatakan pelajar berasa kurang bersedia untuk melaksanakan tugasan dan aktiviti kursus

Separuh lagi pula mengatakan mereka menghadapi kesukaran dalam menguruskan masa di rumah

Angka-angka ini mengecewakan kerana pembelajaran atas talian yang dilakukan dengan baik mampu menjadi sama efektif, malahan kadangkala lebih berkesan berbanding di dalam kelas.

Malangnya, ia tidak mampu menjadi pengalaman yang menyeronokkan buat kebanyakan pelajar atas kekangan peribadi yang dialami.

Jangkaan

Berdasarkan tinjauan tersebut, pelajar mahukan pembelajaran yang lebih interaktif, dengan ceramah prarakaman yang lebih sedikit, dan lebih banyak peluang untuk bertanya.

Bukan itu sahaja, mereka mahukan perhatian lebih daripada pensyarah dan tutor, dengan
lebih banyak sokongan
 secara perseorangan
(one-to-one).

Tambahan lagi, mereka mahukan pertolongan dalam mengakses teknologi dan sumber pembelajaran, di samping meminta pihak universiti untuk lebih jelas dalam komunikasi perancangan yang dirancang.

Namun, dalam masa yang sama mereka juga risau akan tahun mendatang.

Ini kerana dengan kesulitan proses pembelajaran dialami para pelajar sekarang mampu memberi kesan terhadap prestasi pembelajaran mereka.

Konklusinya…

Dengan kehadiran
pandemik koronavirus yang masih membelenggu
 dunia, para pelajar masih perlu untuk kekal bergantung pada pembelajaran atas talian.

Walaupun ia menjadi satu cabaran besar kepada mereka, pihak pentadbiran yang bertanggungjawab termasuk ibu bapa harus mengambil tindakan dan melakukan insiatif yang dapat membantu para pelajar.

Bagi pelajar di luar sana yang bergelut dengan pembelajaran norma baharu ini, moga dikuatkan semangat dan kekal positif kerana semua yang terjadi pastinya mempunyai hikmah pada masa hadapan.


WOW! Fakta Menarik Tentang Penuaan Tubuh, Kepala Jauh Lebih Tua Daripada Kaki!

Walaupun usia kronologi sering menggambarkan
usia tubuh badan manusia secara menyeluruh
 dari sudut pandang umum, namun kajian sains menunjukkan ada perbezaan pada proses penuaan yang berlaku.

Secara amnya, kita tahu bahawa pergerakan masa berbeza mengikut kekuatan tarikan graviti.

Perkara ini telah dinyatakan di dalam teori kerelatifan am yang diusulkan oleh Albert Einstein pada tahun 1907 hingga 1915.

Ia telah dibuktikan melalui beberapa eksperimen yang membandingkan kelajuan masa pada permukaan bumi dan roket yang terbang tinggi di angkasa.

Hukum alam ini terpakai bagi semua benda termasuklah hidupan seperti manusia.

Berdasarkan kepada teori tersebut, oleh sebab kedudukan kepala kita jauh lebih tinggi daripada kaki, maka kita boleh simpulkan;
kepala adalah lebih tua berbanding dengan usia kaki.

Menarik, kan? Teruskan membaca jika anda ingin mengetahuinya dengan lebih lanjut.

Perbezaan yang tidak begitu ketara, kepala sememangnya lebih tua berbanding dengan kaki

Subjek penuaan sememangnya sensitif bagi setiap individu.

Maklumlah, anda pasti berasa tersipu-sipu bangga jika seseorang meneka usia anda jauh lebih muda berbanding dengan usia sebenar.

Begitu juga jika seseorang
meneka usia anda jauh lebih tua berbanding usia sebenar
. Pasti anda berasa sedikit kecewa meskipun muka masih mengukir senyuman.

Walaupun teori saintifik jelas menunjukkan kepala manusia sebenarnya lebih tua berbanding dengan kaki, perbezaan di antara keduanya tidaklah begitu ketara.

Oleh sebab itulah proses penuaan kelihatan sama rata di seluruh badan walau terdapat perbezaan usia sebenar kesan daripada perbezaan daya tarikan graviti yang dialami.

Jika seseorang itu berusia 79 tahun, perbezaan usia di antara kepala dan kaki hanyalah 90 nano saat.

Meskipun perubahan masa bagi kaki dan kepala tampak langsung tidak ketara, ia membuktikan kebenaran fakta yang pernah diusulkan oleh Einstein suatu ketika dahulu.

Mengapa perkara ini penting? Seperti yang anda semua sedia maklum, manusia kini sedang giat mencari jalan bagi merealisasikan impian pengembaraan angkasa.

Pada masa akan datang, jangan terkejut jika
pelancongan ke planet-planet di sekitar sistem suria menjadi realiti
.

Oleh sebab setiap planet mempunyai tarikan graviti yang tersendiri, perkara ini sudah semestinya boleh mengubah corak penuaan yang dialami oleh mereka yang berada pada planet tertentu.

Maka, dari sudut kesihatan, topik ini merupakan satu fenomena atau isu yang menarik walaupun secara praktikalnya, kita belum pernah menemui manusia yang jauh lebih muda daripada usianya kesan daripada pengembaraan angkasa.

Ia memberikan perspektif baharu berkenaan dengan proses penuaan dan bagaimana ia boleh dipengaruhi oleh selain daripada faktor konvensional.

Paradoks kembar, analogi hukum kerelatifan masa terhadap tubuh badan manusia

Terdapat beberapa eksperimen yang telah dijalankan bagi membuktikan kebenaran fakta di sebalik fenomena kerelatifan masa.

National Institute of Standards and Technology
 (NIST) pernah menjalankan eksperimen dilasi masa bagi membuktikan kebenaran di sebalik kelajuan masa yang berubah mengikut graviti.

Mereka menggunakan sepasang jam atomik eksperimental yang merupakan jam paling tepat di seluruh dunia.

Ia boleh digunakan bagi melihat jika terdapat perbezaan masa walau sekecil manapun di antara dua situasi berbeza dalam kajian manusia.

Secara umumnya, terdapat dua senario pernah dijalankan menggunakan jam tersebut untuk membuktikan kerelatifan masa mengikut keadaan semasa.

Pada senario pertama, kedua-dua jam tersebut diletakkan pada kedudukan yang mempunyai daya tarikan graviti berbeza.

Satu diletakkan pada ketinggian 1 kaki (kira-kira 33cm) lebih tinggi berbanding dengan jam atomik yang lain.

Seperti apa yang diusulkan dalam teori kerelatifan am, jam yang berada pada kedudukan tinggi sememangnya bergerak lebih laju.

Pada senario kedua pula, saintis membuat pemerhatian bahawa subjek yang bergerak akan mengalami kadar pergerakan masa yang lebih perlahan.

Fenomena ini dikenali sebagai paradoks kembar. Seorang kembar yang bergerak laju di dalam roket akan pulang lebih muda berbanding dengan pasangan kembar yang tidak (atau kurang) bergerak.

Namun, oleh sebab perbezaan pada pergerakan manusia tidaklah begitu ketara, proses penuaan juga tidaklah signifikan. Melainkan seseorang itu boleh berlari menghampiri kelajuan cahaya persis
The Flash
.

Apakah impak dapatan kajian tersebut dari sudut kesihatan tubuh badan manusia?

Proses penuaan tubuh badan merupakan satu fenomena yang boleh dipengaruhi oleh pelbagai jenis faktor genetik dan persekitaran.

Pemakanan, senaman, tidur dan sebagainya, semuanya merupakan faktor konvensional yang boleh mempengaruhi proses penuaan manusia.

Namun, siapa sangka, tarikan graviti dan kelajuan subjek juga merupakan antara
faktor-faktor yang boleh mempengaruhi kadar penuaan seseorang
.

Bayangkan mereka yang bekerja di Stesen Angkasa Antarabangsa (ISS), adakah mereka bakal pulang jauh lebih muda berikutan pergerakan stesen tersebut pada kelajuan 27,000 km per jam?

Secara teorinya perbezaan masa di antara pekerja di ISS dan mereka yang berada di bumi tidaklah begitu ketara memandangkan stesen tersebut tidak bergerak pada kelajuan cahaya.

Namun, ia merupakan prospek yang menarik untuk diterokai.

NASA pernah membuat kajian berkaitan dengan kesan pengembaraan angkasa terhadap proses penuaan manusia melibatkan dua orang kembar, Scott dan Mark Kelly.

Scott telah terbang untuk misi 1 tahun di stesen angkasa manakala Mark tinggal di bumi.

Hipotesis asal adalah
Scott akan pulang lebih tua berbanding dengan Mark
.

Ia berikutan beliau akan terdedah kepada faktor yang boleh mempercepatkan proses penuaan seperti graviti mikro, paras karbon dioksida yang tinggi di ISS, isolasi dan pendedahan terhadap sinaran kosmik galaksi.

Namun, kajian terhadap kepanjangan telomere,
komponen pada struktur DNA yang memendek apabila individu dimamah usia
, menunjukkan dapatan yang sebaliknya.

Telomere pada DNA Scott adalah lebih panjang berbanding dengan Mark!

Adakah ini bermakna kelewatan proses penuaan berlaku berpandukan kepada teori kerelatifan khas?

Mungkin, namun masih awal untuk kita membuat konklusi. Apa yang kita tahu sesuatu fenomena biologi itu tidak hanya dipengaruhi oleh satu hukum alam.

Kajian lanjut boleh membantu kita untuk lebih memahami proses penuaan dan kaitannya dengan pengembaraan angkasa suatu hari nanti.


Boleh Ke Atasi Masalah Jerawat Dengan Pimple Patch? Jom Selidik Keberkesanannya

Betul ke fungsi
acne patch
 untuk hilangkan jerawat?
Ada yang kata ia berkesan. Jom ketahui sama ada ia berkesan atau tidak untuk hilangkan jerawat.

Untuk mendapatkan lebih banyak informasi tentang Kesihatan Kulit, anda juga boleh klik
di sini.

Betul ke fungsi
acne patch
 boleh hilangkan jerawat?

Di Malaysia, mungkin tidak ramai yang menggunakan
pimple patch
ini. Ia juga boleh dikatakan sebagai 1 pilihan yang tidak begitu popular.

Tetapi apa sebenarnya fungsi
acne patch

atau pelekat jerawat ini?

Ia adalah 1 produk yang semakin menjadi pilihan untuk mengatasi masalah dan hilangkan jerawat.

Pelekat kecil ini dicipta khusus untuk dilekatkan secara terus kepada jerawat untuk mengeringkannya dengan lebih cepat.

Masalah jerawat
 tidak hanya memberi kesan kepada
mereka yang mengalami akil baligh
, tetapi turut dialami oleh
individu dewasa
.

Mengatasi masalah jerawat bukan hanya untuk mendapatkan kulit yang bersinar tanpa cela. Bahkan secara tidak langsung ia turut akan mempengaruhi
tahap kesihatan mental
 individu.

Penggunaan
patch
ini dikatakan dapat mengurangkan tekanan melibatkan harga diri serta keyakinan disebabkan
cela yang ada pada wajah
.

Persoalan utama, adakah ia benar-benar berkesan untuk hilangkan jerawat?

Fungsi
acne patch:
Apakah yang sebenarnya?

Secara umumnya, pelekat jerawat, yang turut dikenali sebagai pelekat
penyembuh jerawat
, adalah
sticker
kecil,
tembus cahaya diletakkan pada jerawat
.

Pelekat tersebut adalah sejenis tampalan hidrokoloid – tampalan luka yang telah lama digunakan di dalam dunia perubatan.

Tampalan hidrokoloid adalah sesuatu yang boleh memberikan kesembuhan pada kulit. Ia berfungsi untuk menyerap lebihan cairan dan
mengeluarkan kekotoran pada jerawat
.

Terdapat sesetengah pelekat jerawat yang merupakan hanya tampalan hidrokoloid tanpa bahan aktif tambahan.

Tetapi ada juga pelekat yang mungkin mengandungi asid salisilat atau benzoil peroksida – yang memberik
an kesan tambahan lain.

Sesetengah pelekat jerawat mempunyai
microdart
 atau
microneedle
, yang berperanan untuk membantu bahan aktif untuk menembusi kulit lebih dalam pada kawasan berjerawat.

Pelekat jenis ini, iaitu dengan
microdart
 dikatakan sangat
 berguna untuk mengatasi masalah jerawat
 berpunca daripada hormon.

Dalam bahasa mudah,
pimple patch
dengan
microdart
 adalah seperti jarum halus yang akan menusuk ke jerawat bagai membolehkan bahan aktif meresap masuk.

Adakah cara hilangkan jerawat dengan cepat ini efektif?

Idea penghasilan dan
cara pakai
acne patch
 ini adalah untuk menyerap kekotoran dan dalam masa yang sama menyembuhkan jerawat.

Ia sesuatu yang bagus, tetapi tidak begitu berkesan. Cuma pemilihan dan penggunaan pelekat jerawat mungkin memberikan beberapa manfaat.

 Mengeringkan jerawat

Sebagai permulaan, pemakaian dan penanggalan tampalan hidrokoloid ini secara sendirinya akan dapat membantu mengeluarkan kekotoran pada jerawat, selain dapat mengeringkannya.

Proses tersebut mungkin akan kelihatan sedikit ‘menjijikkan’ apabila anda mungkin akan melihat nanah putih daripada jerawat terlekat pada
patch
 semasa ditanggalkan.

Sekiranya anda
 biasa dengan tabiat memicit jerawat
 – pastinya ramai yang melakukannya walaupun perbuatan tersebut akan memburukkan lagi keadaan – mungkin anda tidak begitu kisah tentang nanah tersebut.

Baca juga:

 Elakkan sentuhan

Secara purata
kita akan menyentuh muka lebih 16x dalam sehari
, bahkan mungkin lebih daripada itu. Ia 1 tindakan luar kawalan dan spontan yang dilakukan tanpa disedari.

Dengan penggunaan fungsi
acne patch
 ini, ia secara tidak langsung dapat mencegah anda daripada menyentuh jerawat dan memicitnya.

Seperti yang dinyatakan di atas, tabiat memicit jerawat boleh menyebabkan ia menjadi lebih teruk. Begitu juga jika anda kerap menyentuhnya.

Tabiat tersebut boleh menyebabkan peningkatan keradangan dan proses penyembuhan. Malahan ia juga berisiko untuk dijangkiti dan akan
meninggalkan parut jerawat
.

Sekiranya anda cenderung untuk memicit atau menyentuh jerawat, inilah antara manfaat pelekat jerawat.

 Kawasan terjejas

Penggunaan sesetengah ubat jerawat mungkin akan terkena pada kulit atau bahagian muka yang tidak bermasalah.

Tetapi dengan penggunaan pelekat jerawat ini, hanya bahagian atau kawasan berjerawat sahaja yang akan ‘menerima’ bahan aktif daripada pelekat tanpa menjejaskan kulit yang normal.

Pakar dermatologi berpendapat penggunaan pelekat jerawat ini adalah sesuai buat mereka yang mempunyai
masalah
jerawat jenis ringan dan sederhana
 seperti
papule
 dan
pustule
.

Manakala individu yang mempunyai
masalah jerawat batu atau cystic acne
, penggunaan pelekat jerawat walaupun dengan
microdart
 sukar untuk memberikan impak berkesan.

Fungsi
acne patch,
adakah anda ingin mencubanya?

Sekiranya anda cenderung dengan tabiat untuk
memegang atau memicit jerawat
, sudah tentu penggunaan pelekat ini dapat membantu dalam mengurangkan kekerapan untuk menyentuhnya.

Jika masalah jerawat yang dialami tidak begitu kronik, anda mungkin akan dapat melihat keberkesanannya.

Tetapi seandainya masalah jerawat yang dihadapi
 adalah masalah jerawat batu
, tiada salahnya untuk anda mencuba dan melihat hasilnya nanti.

Walau bagaimanapun, anda harus ingat, sama ada fungsi
acne patch
 atau
penggunaan ubat jerawat lain
, ia memerlukan masa untuk proses pemulihan, penyembuhan dan hilangkan jerawat anda.

Hasilnya adalah berbeza bagi setiap individu. Ia mungkin memberikan hasil yang baik pada sesetengah individu tetapi bagi mereka yang lain, penggunaannya berkemungkinan tidak mendatangkan perubahan.


Selalu Tiup Makanan Bayi? BERHENTI Sekarang Sebelum Bahaya Terjadi Pada Si Manja!

Sudah menjadi suatu kebiasaan bagi kebanyakan ibu bapa untuk tiup makanan bayi yang masih panas sebelum disuap ke dalam mulut si manja.

Bagi mereka, perbuatan ini adalah perlu untuk memudahkan bayi mengunyah dan menelan makanan.

Hakikatnya, perbuatan tiup makanan si manja sebenarnya berpotensi mengakibatkan pelbagai komplikasi kesihatan kepada si manja anda terutamanya jangkitan bakteria.

Mengapa tiup makanan bayi berbahaya?

Jika dipandang dari sudut kehidupan biasa, perbuatan ibu bapa meniup makanan si manja mungkin tidak akan mendatangkan sebarang kesan negatif terhadap bayi malahan membantu bayi menyejukkan makanan mereka.

Ini akan
memudahkan mereka untuk makan dengan lebih cepat dan selesa
.

Namun begitu, jika dipandang dari sudut kesihatan perbuatan ini sebenarnya akan mendatangkan implikasi kepada si manja.

Ini kerana perbuatan ibu bapa meniup makanan si manja sebenarnya akan menyebabkan makanan tersebut dicemari dengan air liur yang mengandungi pelbagai jenis bakteria.

Kesannya, makanan yang telah dicemari oleh bakteria-bakteria ini akan menyerang individu yang makan makanan tersebut iaitu bayi anda seterusnya mengakibatkan kondisi kesihatan mereka terjejas.

Apa risiko bakteria ini kepada bayi?

Melalui perbuatan ini, bakteria-bakteria seperti
streptococcus mutans
 dan
helicobacter pylori
akan tersebar kepada bayi anda.

Bakteria-bakteria ini seterusnya akan menjejaskan kondisi kesihatan bayi anda dengan menyebabkan:

#1. Kaviti pada gigi bayi

Bakteria yang menyebabkan kondisi ini berlaku adalah
streptococcus mutans
. Bakteria ini akan meninggalkan asid selepas memakan baki makanan yang tertinggal pada gigi bayi anda.

Asid yang tertinggal pada gigi bayi anda ini akan menghakis gigi dan seterusnya membentuk kaviti.

Namun begitu, apa yang lebih membimbangkan adalah bakteria ini menyerang bayi yang masih belum tumbuh gigi.

Ini kerana bakteria ini akan menyerang gigi sekaligus mengakibatkan pembentukan plak dan kaviti pada gigi sebaik sahaja gigi mereka tumbuh.

#2. Ulser pada perut bayi

Bakteria yang menyebabkan kondisi ini berlaku adalah
helicobacter pylori
.

Menurut Dr. Ahmad Shukri Md Salleh yang merupakan Pakar Perunding Perubatan di Hospital Kuala Terengganu, bakteria ini akan mengeluarkan beberapa jenis bahan seperti ammonia,
protease
,
cytotoxin
 dan ammonia yang menyebabkan paras asid dalam perut meningkat.

Disebabkan ini, lapisan dalaman perut akan luka sekali gus menyebabkan ulser perut berlaku.

Selain daripada perbuatan meniup makanan si manja, perbuatan seperti berkongsi sudu dan garpu, air minuman malahan
mencium bayi juga mampu menyebabkan bakteria-bakteria ini tersebar
 kepada bayi anda.

Jangan ambil mudah perbuatan tiup makanan bayi!

Tuntasnya, anda sebagai ibu bapa perlulah lebih berhati-hati dan
mempunyai pengetahuan yang lebih luas mengenai penjagaan bayi anda
.

E
lakkan melakukan perbuatan-perbuatan yang boleh menyebabkan air liur anda mencemari bayi!

Paling penting, sentiasa bersihkan bahagian mulut anak anda dengan air putih yang bersih bagi menghalang segala pergerakan dan pertumbuhan bakteria daripada berlaku.

Hello Health Group
 tidak menyediakan nasihat perubatan, diagnosis, atau rawatan.

Baca juga:

3 Tip Kurangkan Garam Dalam Makanan Bayi, Ia Tak Baik Buat Si Manja!

Bagaimanakah Menjaga Pemakanan Bayi yang Sakit?

Makanan Bayi 6 Bulan: Mengapa Tidak Dibenarkan Terlalu Awal?

JANGAN Kenalkan Makanan Terlalu Awal Pada Bayi, Ini 3 Tanda Ibu Selalu Tertipu!

Tanda Si Manja Bersedia untuk Makanan Pertama Bayi


Mengapa Kuku Kaki Lambat Panjang Berbanding Kuku Tangan? Ini Sebab Saintifiknya

Setiap kali tiba waktu untuk potong kuku
, sudah pasti kita semua pernah terfikir dan tertanya kenapa kuku kaki lambat panjang berbanding kuku tangan, bukan?

Sebenarnya, situasi itu bukan hanya berlaku angkara perasaan anda seorang sahaja. Ini kerana memang benar kuku kaki lambat panjang berbanding kuku tangan!

Jika anda ingin tahu sebabnya, jom teruskan membaca artikel ini dengan lebih mendalam lagi.

Berapa pantas kuku tangan akan tumbuh?

Umumnya, kuku tangan yang normal akan tumbuh kira-kira 3.47 milimeter (mm) per bulan jika tidak terjadi sebarang gangguan terhadap proses pertumbuhannya.

Sekiranya
kuku tangan anda itu tercabut atau tertanggal
 dari jari, maka ia mungkin akan mengambil masa sekitar 6 bulan untuk ia tumbuh kembali seperti sediakala.

Untuk pengetahuan anda semua, kuku pada tangan yang dominan (sama ada kanan atau kiri) cenderung untuk tumbuh lebih cepat berbanding tangan tidak dominan.

Dalam erti kata yang lebih mudah, kuku tangan sebelah kiri anda mungkin akan tumbuh dengan lebih cepat
 jika anda adalah seorang kidal
 dan begitu juga sebaliknya.

Meskipun anda mungkin tidak sedar tentangnya, turut wujud beberapa lagi faktor luar lain yang akan mempengaruhi proses pertumbuhan kuku pada tangan anda.

Apa faktor yang akan mempengaruhinya?

Sebenarnya, proses pertumbuhan kuku adalah berbeza bergantung kepada individu itu sendiri. Berikut adalah antara faktor-faktor yang akan mempengaruhinya:

#1. Usia

Secara hipotesisnya;
lebih muda usia individu itu, lebih cepat kuku akan tumbuh
. Ada sebuah kajian yang telah dijalankan bagi membuktikan kebenaran hipotesis ini.

Kajian itu telah melibatkan seorang individu dan setelah dikaji, situasi ini mungkin terjadi akibat sirkulasi darah dalam tubuh badan yang telah perlahan seiring dengan usia.

Pada usia 23 tahun, kuku tangan beliau akan tumbuh kira-kira 0.123 mm per hari. Pada usia 67 tahun, kuku tangan beliau pula tumbuh kira-kira 0.096 mm per hari.

#2. Hormon

Selain usia, hormon di dalam tubuh badan individu juga akan mempengaruhi proses ini. Sebagai contoh, wanita yang hamil
akan tumbuh kuku tangan dengan lebih cepat.

Ini disebabkan oleh penghasilan dan peningkatan secara mendadak hormon kehamilan seperti estrogen dan progesterone di dalam tubuh badan wanita yang sedang hamil.

Ketika individu mengalami akil baligh juga, hormon di dalam tubuh badan akan terjejas sekali gus mempercepatkan proses pertumbuhan kuku tangan lelaki atau wanita.

#3. Kondisi kesihatan

Ada beberapa kondisi kesihatan yang mungkin akan mempengaruhi proses pertumbuhan kuku serta bentuk, warna, tekstur dan lain-lain aspek pada kuku tangan anda.

Kebiasaannya, kondisi seperti berikut adalah
dalang kepada kuku anda tumbuh cepat atau lambat
:

Psoriasis

Diabetes

Lupus

Tiroid

Endokarditis

Penyakit buah pinggang

Penyakit organ hati

#4. Tabiat tidak sihat

Onikopagia adalah sejenis tabiat tidak sihat
di mana individu gemar menghisap dan menggigit kuku
 tangan mereka sekali gus mempercepatkan proses pertumbuhan.

Ini adalah disebabkan kekerapan berlakunya trauma kepada kuku yang lantas akan jadi punca kadar sirkulasi darah di sekitar jari itu lebih laju berbanding kebiasaan.

Pun begitu, tabiat ini tidak akan mendatangkan kesan sama seperti potong kuku menggunakan alatan yang betul. Jadi, semestinya potong kuku menggunakan pengetip adalah pilihan yang lebih bijak lagi baik.

Ini sebab kenapa kuku kaki lambat panjang!

Berbeza dengan kuku tangan, kuku jari kaki akan mengalami kadar pertumbuhan yang tidak sama kerana kuku kaki lambat panjang berbanding kuku tangan individu.

Buat anda yang mungkin belum tahu, kuku kaki akan tumbuh sekitar 1.62 mm per bulan manakala kuku tangan pula tumbuh sekitar 3.47 mm per bulan jika normal.

Jika kuku pada jari kaki anda tercabut atau tertanggal, maka ia akan mengambil masa kira-kira setahun setengah untuk tumbuh, 3 kali lebih lambat daripada kuku tangan.

Persoalannya, kenapa kuku jari kaki lambat panjang berbanding kuku tangan? Penjelasannya, kuku kaki itu kurang terdedah kepada trauma berbanding kuku tangan!

Meskipun tidak mustahil untuk trauma itu terjadi
, ia mungkin tidak kerap sekali gus menyebabkan sirkulasi darah padanya tidak akan mendatangkan impak lebih berat.

Bolehkah anda buat kuku tumbuh lebih cepat?

Ada juga individu yang mungkin mahu kuku tumbuh lebih cepat untuk tujuan seperti pekerjaan, perhiasan dan lain-lain. Ini adalah antara usaha yang anda mungkin boleh cuba:

Ambil suplemen biotin

Guna pengeras kuku tapi tidak kerap

Elak penghias kuku dengan bahan bahaya

Sentiasa jaga kebersihan dan kesihatan kuku

Apa yang lebih penting, segera berjumpa doktor sekiranya berlaku sebarang keabnormalan pada kuku anda agar kebersihan, kesihatan dan kecantikan kuku dapat dijaga.


Merokok: Faktor Risiko Utama Terhadap Penyakit Berkaitan Gaya Hidup

Penggunaan rokok atau tembakau adalah topik yang tidak pernah berakhir dengan peningkatan kekerapan dalam kalangan remaja. Statistik oleh Kementerian Kesihatan Malaysia menunjukkan bahawa merokok adalah faktor risiko utama penyakit kronik dan bertanggungjawab untuk sekitar 10 hingga 12 peratus kematian di Malaysia. Statistik tersebut juga menunjukkan bahawa 50% lelaki di Malaysia adalah perokok. Perkara ini berlaku bukan sahaja di Malaysia, tetapi ia adalah satu cabaran di seluruh dunia. Menurut Persatuan Kanser Amerika, 480,000 orang di Amerika Syarikat mati akibat penyakit yang berkaitan dengan penggunaan tembakau setiap tahun dan dengan menghisap rokok, membunuh lebih banyak rakyat Amerika berbanding masalah-masalah lain seperti HIV, senjata api, dadah haram atau alkohol.

Merokok menyumbang sebagai faktor risiko kepada empat kumpulan utama penyakit tidak berjangkit yang juga berkaitan dengan perubahan gaya hidup – masalah kardiovaskular, pelbagai jenis kanser, penyakit berkaitan dengan paru-paru dan diabetes. Penyakit kardiovaskular kini menjadi punca utama kematian di dunia, dan penggunaan tembakau melalui aktiviti merokok meningkatkan risiko penyakit jantung dan strok sebanyak dua hingga empat kali ganda. Merokok juga menyumbang kepada penyakit paru-paru kronik, yang boleh melumpuhkan atau membawa maut dan meningkatkan risiko kematian sehingga 12 kali ganda.

Merokok dan kencing manis

Walaupun diabetes selalu dikaitkan dengan pengambilan gula yang tinggi, sebaliknya merokok adalah faktor risiko bebas untuk diabetes, dengan 12 insiden diabetes di Amerika Syarikat berasal daripada aktiviti merokok. Merokok adalah antara faktor utama kekerapan diabetes jenis 2 dan perokok adalah 30% hingga 40% lebih tinggi untuk menghidap diabetes berbanding bukan perokok. Pesakit diabetes yang juga seorang perokok meningkatkan risiko kematian mereka dan komplikasi berkaitan lain seperti masalah amputasi dan penglihatan. Penyelidikan yang dijalankan oleh Universiti Kebangsaan Malaysia dan Kementerian Kesihatan Malaysia mendapati bahawa merokok adalah faktor penting yang dikaitkan dengan nefropati diabetik.

Merokok dan kanser

Kanser paru-paru sentiasa dikaitkan dengan tabiat merokok dan ia pastinya merupakan punca utama kewujudan kanser paru-paru. Bukan itu sahaja, merokok juga meningkatkan risiko kanser lain termasuk kanser mulut, kanser larynx, kanser pharynx, kanser esofagus, kanser buah pinggang, kanser serviks, kanser hati, kanser pundi kencing, kanser pankreas, kanser perut, kanser kolon / rektum dan leukemia myeloid.

Merokok dan masalah pernafasan

Pernahkah anda mendengar tentang “batuk perokok”? Asap yang dihasilkan daripada tembakau mengandungi bahan kimia dan zarah yang memperburuk saluran pernafasan dan paru-paru. Apabila perokok menyedut semua zarah dan bahan ini, badan membentuk lendir atau batuk untuk membersihkan zarah tersebut daripada saluran pernafasan. “Batuk perokok” boleh menjadi penunjuk sekiranya mempunyai penyakit paru-paru obstruktif kronik (COPD) atau penyakit paru-paru jangka panjang dan risiko akan semakin meningkat apabila semakin lama kita merokok. COPD merangkumi kedua-dua bronkitis dan emfisema kronik. Bronkitis kronik adalah keadaan di mana saluran udara menghasilkan lendir terlalu banyak dan memaksa individu untuk batuk dan ia adalah satu komplikasi yang sering berlaku kepada perokok. Emphysema, sebaliknya, adalah suatu keadaan di mana ia memusnahkan keupayaan seseorang untuk bernafas dan ia tidak boleh disembuhkan. Ia hanya boleh dirawat jika seseorang individu itu berhenti merokok.

Merokok dan penyakit kardiovaskular

Beberapa penyakit kardiovaskular juga dikaitkan dengan merokok. Merokok menyebabkan kerosakan pada jantung dan saluran darah anda selain meningkatkan risiko mendapat penyakit jantung atau strok. Bukan itu sahaja, merokok juga menyebabkan tekanan darah tinggi dan darah anda menjadi beku. Selain itu, merokok mempengaruhi arteri anda dengan membina plak dan meningkatkan risiko penyakit arteri periferal atau PAD; keadaan pengaliran darah yang lemah ke tangan dan kaki.

Menghentikan tabiat merokok anda bukan hanya akan menghentikan penyakit kronik yang boleh dicegah tetapi juga secara beransur-ansur meningkatkan kecergasan dan kesejahteraan anda. Sekitar 20 minit selepas merokok, tekanan darah dan denyut jantung anda akan berkurangan, manakala paras serum nikotin turun hingga 90% selepas 8 jam manakala deria bau dan rasa akan bertambah baik selepas 48 jam. Tambahan pula, risiko kanser paru-paru akan berkurangan sebanyak 30% – 50% selepas 10 tahun berhenti merokok. Anda boleh mengubah gaya hidup anda secara beransur-ansur dengan menggantikan penggunaan rokok dengan terapi penggantian nikotin seperti tampalan
(patch)
 nikotin atau gula getah. Anda juga boleh mengambil bahagian secara aktif dalam program berhenti merokok atau terapi yang diperkenalkan oleh kerajaan dengan mendapatkan lebih banyak maklumat daripada klinik dan hospital berhampiran. Semua sokongan untuk anda berhenti merokok sudah disediakan, tetapi tindakan awal bermula daripada diri anda sendiri.


Kenapa Makanan Bersih Menjadi Keutamaan Kesihatan?

Orang sering memberitahu mengenai makanan sihat. Semua orang juga tahu bahawa terlalu banyak makanan yang diproses adalah tidak baik untuk tubuh manusia, jadi kita harus mengelakkannya. Walau bagaimanapun, apakah yang dimaksudkan pemakanan bersih?

Senyuman menawan

Pertama dan terpenting, untuk mencerna makanan, ia perlu melalui mulut kita. Oleh itu, diet yang tidak sihat termasuk produk melekit dan manis hanya mewujudkan persekitaran yang ideal untuk rongga dan penyakit gusi yang berkaitan dengannya. Sekiranya anda mengidam manisan sekali-sekala, puaskan diri anda dengan buah-buahan yang mengandungi gula semula jadi. Persekitaran pergigian yang bersih lebih kepada penampilan keseluruhan anda berbanding pakaian yang mahal.

Rambut dan kuku yang cantik

Bagiwanita, rambut dan kuku adalah dua perkara yang mereka sering menghabiskan masa untuk menjaganye. Diet yang sihat akan mengurangkan masa yang diperlukan di salon. Bantu rambut anda bersinar dan kuatkan kuku dengan asid lemak omega-3, antioksidan, vitamin dan mineral. Selain itu, bekalan protein yang baik berguna untuk menjadikannya tahan lama.

Cekalkan hati

Semakin ramai orang mengalami masalah jantung dalam hidup mereka. Oleh kerana selalunya lebih baik mencegah, mendapatkan diet yang sihat adalah sangat penting. Risiko penyakit kardiovaskular direndahkan dengan pengambilan buah-buahan dan sayuran. Sebagai contoh, saluran darah dipertingkatkan dengan vitamin C yang terdapat dalam tomato, oren, dll. Strok yang tinggi dan tekanan darah tinggi juga dipertahankan. Lemak? Terdapat lemak sihat yang dapat meningkatkan nafsu makan anda serta mengurangkan peluang meningkatkan paras kolesterol anda.

Pejuang kanser Makanan yang diproses dikenali dengan risiko kanser anda, bersama dengan lemak tepu dan daging yang diproses. Dengan mengelakkan makanan ini dan menggantikannya pada masa yang sama dengan buah-buahan dan sayur-sayuran, anda telah membuat kebaikan anda sendiri. Mereka membantu anda memerangi pertumbuhan kanser.

Pejuang kanser

Makanan yang diproses dikenali dengan risiko kanser anda, bersama dengan lemak tepu dan daging yang diproses. Dengan mengelakkan makanan ini dan pada masa sama menggantikannya dengan buah-buahan dan sayur-sayuran, anda telah membuat kebaikan terhdadap diri anda sendiri. Ia akan membantu anda memerangi pertumbuhan kanser.

Letakkan diri dalam mood yang baik

Orang yang menikmati diet sayur dilaporkan lebih tenang, berasa lebih bertenaga dan secara umum lebih bahagia. Ini adalah hasil kajian di New Zealand yang melibatkan kira-kira 300 orang muda yang menyertai jadual makan tertentu selama 3 minggu. Di samping itu, Vitamin B6 dikenali untuk mengawal jumlah dopamin iaitu bahan kimia yang membuatkan kita berasa baik. Asid lemak omega-3 berguna untuk mengelakkan kemurungan dan kemurungan.

Jelas, diet yang sihat akan menjadikan anda lebih sihat. Menjadi lebih sihat bermakna prestasi terhadap peranan sosial pekerja dan ahli keluarga anda lebih baik. Dengan itu, diet yang sihat bukan hanya membantu mengurangkan risiko penyakit, malah meningkatkan kesejahteraan keseluruhan hidup anda. Oleh itu, diet yang sihat perlu diberi keutamaan kerana kesannya luar biasa di samping menurunkan berat badan.

Hello Health Group
 tidak menyediakan nasihat perubatan, rawatan atau diagnosis.


Pelindung Matahari Kimia VS Pelindung Matahari Fizikal: Mana Lebih Bagus?

Kebanyakan pelindung matahari boleh dibahagikan kepada 2 kategori iaitu pelindung matahari kimia dan pelindung matahari fizikal.

Apabila anda ingin membelinya
, soalan yang biasa terlintas di dalam minda ialah: Perlu beli yang mana satu? Jom teruskan membaca untuk tahu!

Bagaimana pelindung matahari kimia @ fizikal berfungsi?

Pelindung matahari jenis fizikal bertindak sebagai penghalang yang melindungi kulit anda dengan memantulkan sinaran UV, manakala pelindung matahari  jenis kimia bertindak dengan menyerap sinaran tersebut.

Beberapa jenis penapis
mungkin mampu untuk memusnahkan sinaran UV
, tetapi kebanyakannya bergantung kepada penyerapan sinaran itu.

Pelindung matahari jenis fizikal juga dipanggil sebagai penghalang matahari (
sunblock
) atau pelindung matahari inorganik berlawanan kepada pelindung matahari jenis kimia organik yang bersifat lebih organik.

Penapis UV yang manakah yang digunakan dalam keduanya?

Penapis UV bertanggungjawab untuk melindungi kulit anda dari sinaran UV kerana adalah bahan aktif di dalam pelindung matahari anda.

Jenis fizikal kebanyakannya menggunakan titanium dioksida (TiO2) dan zink oksida (ZnO) yang
memberikan keseimbangan kepada pelindung matahari
.

Jenis kimia menggunakan bahan aktif yang lebih banyak seperti Octylcrylene, Octinoxate, Octisalate, Oxybenzone, Homosalate, Helioplex, 4-MBC, Mexoryl SX and XL, Tinosorb S and M, Uvinul T 150, Uvinul A Plus dan lain-lain.

Sesetengah bahan aktif ini stabil dan sesetengahnya tidak. Avobenzone adalah sangat tidak stabil, namun ia boleh dibaiki dengan menggunakan formulasi yang memasukkan bahan aktif lain.

Bagaimanakah kandungan bahan aktif tersebut boleh menjejaskan kulit?

Walaupun titanium dioksida menawarkan perlindungan daripada sinaran UV yang stabil dan seimbang,
 ia tetap boleh menyebabkan beberapa masalah kulit
.

Sekiranya anda mendapat jerawat kesan dari penggunaan produk mekap dan pelindung matahari fizikal, adalah berkemungkinan disebabkan oleh titanium dioksida.

Manakala zink oksida pula selamat digunakan walaupun pada kulit sensitif, bahkan ia digunakan sebagai rawatan permukaan untuk ruam lampin.

Penapis kimia lebih merengsakan dan ia boleh menyakitkan mata anda sekiranya termasuk secara tidak sengaja. Sebahagian orang mengalami alahan terhadap bahan kimia ini.

Sekiranya anda salah seorang daripada mereka, pastikan anda mengelakkan penggunaan pelindung matahari kimia kerana ia boleh mencetuskan tindak balas alahan yang teruk.

Mana satu pelindung matahari yang akan memberikan lebih perlindungan?

Apabila berbicara tentang perlindungan, kita perlu mengambil kira faktor bilangan kandungan bahan aktif, saiz partikel penapis, kestabilan dan keseimbangannya dan sebagus manakah produk itu diformulakan.

Titanium dioksida berkesan
melawan sinaran UVB tetapi tidak berkesan kepada UVA
. Zink oksida pula melindungi kulit daripada kedua-duanya.

Titanium oksida dan zink oksida menawarkan  perlindungan segera selepas dipakai.

Penapis kimia pula secara umumnya lebih berkesan, namun julat perlindungannya bergantung kepada bahan kandungan tertentu.

Anda perlu menunggu sekurang-kurangnya 20 minit selepas memakainya sebelum keluar di bawah sinaran matahari.

Kedua-dua jenis pelindung matahari ini mempunyai baik dan buruknya
. Pemilihan jenis perlindungan yang terbaik adalah yang sesuai dengan keperluan anda.

Sekiranya anda berkulit sensitif, eloklah menggunakan pelindung matahari fizikal.

Walau bagaimanapun, kebanyakan pelindung matahari fizikal meninggalkan kesan putih pada kulit.

Jadi, sekiranya anda memiliki tona kulit yang gelap, ia mungkin lebih sesuai untuk anda.


5 Menu Berbuka Puasa Sedap Dan Sihat

Anda boleh memenuhi rasa lapar dan dahaga ketika berbuka puasa, tapi jangan lupa untuk memilih makanan yang sihat untuk dimakan. Jangan pening dalam menentukan menu berbuka puasa, kerana beberapa menu di bawah ini ternyata sihat dan baik untuk tubuh anda. Jadi, apakah menu berbuka puasa yang sihat?

Menu berbuka puasa yang sihat dan sedap

Biasanya, hidangan berbuka terdiri dari berbagai jenis makanan yang didominasi oleh rasa manis. Sememangnya berbuka puasa baik dimulakan dengan makanan atau minuman yang manis agar badan boleh terus mendapat tenaga baru dari pengambilan gula. Tapi, jangan sekadar memilih menu sahaja, kerana anda juga perlu memerhatikan kandungan nutrisi di dalamnya.

Berikut adalah beberapa pilihan menu berbuka sihat yang boleh anda ambil di waktu berbuka.

1. Smoothie buah

Kemanisan segelas smoothies boleh menghilangkan dahaga anda seketika. Ya, smoothie yang biasanya diperbuat daripada campuran yogurt atau susu dengan potongan buah segar ini semestinya sihat.

Jika anda ingin smoothie yang sihat, sebaiknya pilih susu atau yogurt yang mengandungi rendah lemak dan rendah gula. Rasa manisnya anda boleh dapatkan dari buah-buahan. Anda hanya perlu tambah sedikit gula sahaja atau bahkan tidak perlu. Jadi jangan bimbang rasanya tidak enak.

Minuman penuh serat ini boleh dicuba sebagai menu berbuka puasa. Tak perlu banyak-banyak, cukup satu cawan sahaja anda akan terasa kenyang dan rasa haus pun hilang. Satu gelas smoothie mempunyai sekitar 200-300 kalori, bergantung kepada buah dan jenis susu apa yang digunakan.

2. Kolak pisang tanpa santan

Berbuka tanpa kolak pastinya tidak sah. Bagi anda yang tak suka makanan bersantan atau takut mengambil kolak akibat kandungan santannya, jangan bimbang, anda masih boleh
adjust
kandungannya.

Santan campuran kolak tersebut ternyata boleh diganti dengan susu. Susu yang dipilih tentunya juga susu yang mengandungi rendah lemak atau
skim
milk. Maka, anda boleh berasa lega kerana tidak ada bayang-bayang kandungan lemak yang tinggi.

Lalu bagaimana dengan gulanya? Anda boleh menukar gula merah – yang pada dasarnya sama saja seperti gula putih – dengan pemanis buatan yang rendah kalori. Pemanis buatan akan membuat kolak anda tetap manis, tetapi selamat untuk kadar gula darah anda.

3. Popia buah basah

Makanan ini seperti popia basah pada umumnya namun isi popia tersebut diganti dengan buah-buahan. Popia basah ini boleh diisi dengan pelbagai jenis buah-buahan, seperti mangga, buah naga, kiwi, nanas, strawbery, atau buah-buahan lain.

Jika ingin praktikal dan tidak mahu memasak, anda boleh memilih jenis kulit popia yang boleh terus dimakan. Namun, boleh juga, anda memasaknya dengan cara dibakar, dan tidak perlu menggoreng. Kemudian, tambahkan sos lemon campur madu.

4. Puding buah

Ya, puding buah. Mungkin menu ini juga sudah jadi pilihan dalam menu berbuka puasa. Menu ini boleh jadi pilihan menu sihat jika anda menggunakan buah-buahan yang pelbagai serta sedikit gula. Selain itu, untuk mengurangkan lemak, anda juga boleh membuat fla atau ‘sos puding’ dari susu rendah lemak susu

5. Koktel buah

Menu berbuka puasa ini hampir selalu ada di waktu berbuka. Ya, koktel buah juga boleh berubah menjadi sihat. Anda boleh menggunakan satu jenis pemanis saja, contohnya bila sudah menggunakan sirap, tak perlu lagi menambah gula ke dalamnya. Atau jika anda ingin alternatif koktel buah yang sihat tapi segar, anda boleh menggunakan campuran air, perahan lemon, dan madu untuk dijadikan kuahnya.

Sedangkan isi kandungannya, pilihlah berbagai macam buah-buahan dengan bermacam-macam warna. Ia bukan hanya membuatkan koktel buah semakin menarik, tetapi anda akan semakin banyak mendapatkan zat nutrisi yang berbeza-beza dari koktel buah tersebut.

Anda mungkin berminat untuk membaca:

5 Cara Mengatasi Masalah Sembelit Semasa Puasa Ramadan

Tip Puasa Ramadan bagi Mualaf

Tip Penjagaan Kulit Sewaktu Puasa